
U demokraciji modernih država vređile su 
do nedavno dvosilne idejne struje, koje su dale 
pravac osobito ekonomskoj i socijalnoj politici. 
Bio je to liberalizam i socijalizam. Sada je oči¬ 
gledno, da i jedan i drugi proživljuju svoju veliku 
krizu. Liberalizam bio je zaslužan, a može se 
reći da je bio i neproceniv pionir protiv feuda¬ 
lizma u politici i ekonomiji. Ovu svoju negativnu 
zadaću vršio je sjajno, ali njegova tvorna snaga 
u demokratskoj organizaciji već odavno očigled¬ 
no pada. Ceo niz učenjaka i državnika nastoji 
da ga oživi i da se načela klasičnog liberalizma 
usled nove interpretacije prilagode neophodno¬ 
sti demokracije. No postoji fakat, da se libera¬ 
lizam ne vidi ni u međunarodnoj trgovačkoj poc 
litici, koja se iz shvatljivih razloga rekonstrukcije, 
sve više i više približuje zaštitnim merama. A 
ni u unutrašnjoj politici država ne opaža se libe¬ 
ralizam, jer se vlade ne mogu ravnati po načelu 
slobodne konkurencije, ako ne će da žrtvuju nove 
i jošte slabe slojeve mladog demokratskog dru¬ 
štva. Ceo pojam države u demokraciji udaljuje 
se od liberalne znanstvene ideologije države, jer 
vlada svake demokracije mora volens nolens da 
zamašujc u sva moguća ekonomska i socijalna pi¬ 
tanja, koja su se pre rešavala slobodnom konku¬ 
rencijom moćnih faktora, pri čemu je uvek po- 
bedio silniji nad slabijim. Još je dublja kriza soci¬ 
jalizma. Pojmovi o njegovoj taktici, pa i o samim 
njegovim konačnim ciljevila su; tako različni, da 
se je jedinstvena internacijonala proletarijata raz- 
delila u tri internacijonale, bez obzira na one po- 

litičke struje, koje traže osnovu svojih teorija 
jednostavno u humanizmu i nacijonalizmu. 

Kad se liberalizam i socijalizam, koji su osla¬ 
bili usled velikih kriza, kolebaju kao vodeći prin¬ 
cip u trgovini i industriji i u industrijalizmu 
uopšte, jasno je, da ne mogu dostajati težnjama 
onih proizvodnih klasa, koje stoje mimo indu- 
strijalizma, čiji su interesi van industrijalizma 
nekada prehodno čak i protiv njega. Dešavalo 
se, a dešava se delomično i sada, da poljoprivre¬ 
da nije vodila svoju sopstvenu politiku, ali je 
ustrajala u okviru konservatizma, liberalizma, a 
nekada i u okviru socijalizma. U najnovije doba 
prisvaja si seljake i komunistička internacijonala. 
Od svih ovih kombinacija nije do danas uspela ni 
jedna. Liberalizam je u svojoj bitnosti ideologija, 
koja je postala iz komercijalizma i industrijali¬ 
zma. Postao je u Anglii, gde je sloboda trgovanja 
i saobraćaja i nekontrolovanja izmena dobara bilo 
životnim uslovom. Slobodna konkurencija eko¬ 
nomskih snaga, koja znači vodeće načelo libera¬ 
lizma, podvrgla je surovinu tvornici i tako je po¬ 
stalo 1 u liberalizmu ono mišljenje, da je poljopri¬ 
vreda samo stanoviti dio industrije. Istinitost i 
sve znanstvene spoznaje dokazale su baš protiv¬ 
no. Industrija je mehanička proizvodnja, a po¬ 
ljoprivreda je organička proizvodnja. Ova raz¬ 
lika je kao ponor, koji deluje kao raznoličnost 
dvaju svetskih nazora, ne samo sa ekonomskog 
gledišta. Ova se raznoličnost opaža svuda. Iz- 
razuje se i u mišljenju, moralnim nazorima, filo¬ 
zofiji, tvornoj umetničkoj snazi i svagde, gde 
fungira pamet i osećaj. Baš liberalizam nije 
shvatio ovaj psihološki momenat. Posmatrajte 
na primer na koji način gleda na veru liberalni 
poduzetnik, kako industrijalni radnik, a kako po¬ 
ljoprivrednik. Liberalizam je bio mišljenja, da 
je poljoprivreda prisilan liferant surovina i nije 
se brinuo za nju, kad je princip slobodne konku¬ 
rencije zaveo poljoprivrednike u područje silni- 
jega kapitalizma. A poljoprivreda —- premda bi 

bilo nezahvalno zaboraviti, da je liberalizam sru¬ 
šio feudalan sistem — nije pri najboljoj volji za 
svoju proizvodnju našla u njemu izvore one kon¬ 
struktivne politike, koja prema demokratskom 
načelu ima da izjednači poljoprivrednike sa 
ostalim. 

U mnogo još manjoj meri mogao je poljopri¬ 
vredi koristiti socijalizam. Socijalizam ustrajao 
je na načelu protiv privatnog vlastništva, ipak 
nema sumnje, da je privatno vlasništvo neopho¬ 
dan uslov za proizvodnju poljoprivrede. Ono nije 
samo individualizam, pošto nalazi svoj kolektiv 
u zadrugarstvu. To je sasvim dobrovoljna koo- 
peraciia samostalnih individua, dakle nešto, što 
nije ni liberalizam ni socijalizam, koji princip 
privatnog vlasništva ili a priori negira, ili ga u 
praksi modificira da ga se ne može rasooznati 
Poljoprivreda ne može da bude gost ni liberaliz¬ 
mu ni socijalizmu. 

Iz krize ovih dviju ideologija izvire silna 
struja, koja neodeljivom navalom poplavljuje u 
prvom redu slavenski države kao i nekoje iz 
Sicdinjenih Država američkih, prodire u Švaicar- 
sku i Nemačku i koja je poznata u Italiji, Fran¬ 
cuskoj i u Bugarskoj. 

Rodi se u agrarizmu nova politička i mo¬ 
ralna ideja. 

Kao ekonomska politička ideja poznat je 
agrarizam već nekoliko decenija. U Nemačkoj 
postao je iz ekonomskih razloga i živi tamo u 
formi materijalističkoj. Već Meline je pozivao 
kasnije u Francuskoj na povrat k zemlji ne samo iz 
materijalističkih, već i iz moralnih razloga. U 
Evropi postalo je agrarno javno mišljenje, kad je 
Amerika sa svojim nepreglednim i jeftinim poljo¬ 
privrednim produktima prouzročila sniženje cena 
u Evropi ispod proizvodnih troškova. Širokim 
poljoprivrednim vrstama pretilo je osiromašenje 
i može se reći, da su agrarnu svest po prvi put 
istisli materijalni interesi. To je fakat, ali zar je 
to sramota? Pitam Vas iz čega je postao libera- 

lizam, ili socijalizam, pitam Vas da li nije i jednom 
i drugom bio povod ekonomska kriza stanovite 
vrsti ljudi, koja je tek postepeno shvaćala moralni 
domašaj svog ekonomskog i socijalnog uskrsnu¬ 
ća? Doista ovim putem ide i agrarizam. Na 
poljoprivrednike morala je doći beda, da se uz¬ 
mognu probuditi i podići svoju situaciju, te uvi- 
deti što može da mu pruži znanje, moral, napre¬ 
dak i politika i da se podigne sa svojeg nedostoj¬ 
nog stanja na; nivo ljudske dostojanstvenosti i 
gradjanske ravnopravnosti. Razvit će se i raz¬ 
vija se agrarizam iz svojih ekonomskih i oolitič- 
kih početaka u etička načela. Pitanje je samo 
gde: i da li na germanskom ili romanskom zem¬ 
ljištu. Neznam, ali sumnjam. Dosadašnji raz¬ 
vitak agrarnog znanja i politike kod germanskih 
i romanskih naroda dokazuje nam, da se je u tim 
zemljama agrarizam dotakao samo stanovitih na¬ 
zora na proizvodnju i njenu tehniku, te na gospo¬ 
darsku politiku, u kratko na to, što nhe ništa 
drugo, već izvanjska forma društvenog i ekonom¬ 
skog života. Nemački filozof Spengler dirnuo je 
nehotice ova pitanja u svojoj knjizi »0 propada¬ 
nju zapada«. On kaže po prilici, da je civilizacija 
zapadnih naroda iscrpila svoje kulturne sposob¬ 
nosti i predbacuje joj strašnu jednostranost, koju 
razjašnjuje time, da je osećaj i ideja evropskog 
zapada postala u seni dimnjaka i tvorničkog dima, 
i da nije htela ni mogla prodreti u mnoge i mnoge 
vrste evropskog čovečanstva, koje bludi u tami. 
Problem naših poljoprivrednih slojeva i problem 
Slavenstva je: Imamo ; li i mi bluditi u ovoj tami. 
Mislioci u Parizu traže nova vrela nravde. Jedni 
se slažu sa: Whitmannom, a drugi Dostojevskim, 
kojemu je verovalo tako malo ljudi i kod kojeg 
je jako teško naći vodeću ideju, pošto je na njoj 
nagomilano toliko klada očajanja i tragika. Ako 
se pak pogledi dalekog zapada obrnu k nama u 
slavenska područja, bili bismo kao rasipnici očin¬ 
skog imanja, kad ne bismo to, 1 što je za nas od 
moralne vrednosti, cenili iskreno, pošteno i bez 

ikakve lažne skromnosti. Ako li tuđinac 
baci pogled na nas nadajući se u tvornu 
snagu naših neistrošenih slavenskih naroda, 
podcenjivali bismo vlastite vrednosti, ako 
bismo tražili kulturu, mišljenje i ideju života samo 
od onih, koji su već sami izcrpili toliko mnogo 
svoje snage. Još do nedavna su naši očevi fana- 
tički verovali, da će u dogledno vremei german- 
stvo i romanstvo završti svoju ulogu u svetu i da 
će na poprište sveta stupiti Slavenstvo. Fanati¬ 
zam i šlepa vera jest osebina slabih. 1 mi, dok 
nismo imali skoro ništa određenog, verovali smo 
u neodređeno. Sada smo dosta jaki, da svoje 
vrednosti izmerimo bez preteravanja, bez samo¬ 
volje, i bez taštine. Ali smo i dosta jaki, da to što 
imamo, nepodcenjujemo. Pogledajmo jednom na 
sebe i tražimo ako je u našoj suštini nešto, što bi 
nas kvalifikovalo da si stvorimo jednu vlastitu 
ideologiju, koja bi potpuno odgovarala psihologiji 
ogromne veličine našeg naroda, koji svoj život, 
no ne samo život, već i svu svoju moralnu snagu, 
koju je pokazao u teškim stolećima ne dobiva ni 
iz trgovine, ni iz komercijalizma, kao nekada li¬ 
beralizam, ni u dimu tvorničkih dimnjaka, kao 
nekada socijalizam, već iz naše krasne, prostrane, 
negda i tvrde, ali naše vlastite plodne zemlje. 
Skeptici nam mogu reći, da je poljoprivrednik 
svuda isti. Da, poljoprivrednik može da bude 
svuda isti, no jako i vrlo razno je ono mjesto, koje 
zauzima u misli i državi raznih naroda. Pročitajte 
si seljački roman iz zapadnoevropske literature, 
pa možda Balzakove »Seljake«, a sa trpkošću, 
koji budete imali iza pročitanja tog romana, uz¬ 
mite i čitajte seljački roman slavenskog pisca, pa 
bio to Reymont, ili Josip Kosor, ili Josef Holečeg, 
Martin Kukučin i ćela pleida Rusa. Na za¬ 
padu je seljak literarno uvek samo objekt, koji 
pisac posmatra prema stupnju svoje ljubavi na¬ 
prama zemljištu. Kod nas u samoj literaturi je 
seljak subjekt, jest mislioc, jest novi tip, jest nada 
u budućnost. Tako, kao što su nekada naše pučke 

pesme upozorile Herdera i Goethea na naše unu¬ 
trašnje vrednosti, tako se sada u svetsko mišlje¬ 
nje mesa novi elemenat, koji imade svežu, origi¬ 
nalnu narodnu filozofiju, koja na jednoj strani ra¬ 
ste skromno, a na drugoj strani samosvesno, no 
svuda raste i raste iz naše zemlje. 

Rekoh, da ne samo zrno, već i svoju pravdu 
i mudrost crpi slavenski poljoprivrednik iz svoje 
grude, a osećanje seljačke snage promiče instink¬ 
tivno političkom organizacijom naših obnovljenih 
slavenskih država. U povesti nema slučajeva, a 
nije bio ni slučaj, da je, kad je plemenita Poljska 
uskrsila na novi život i kad se jošte jednom i to 
naposletku bacio na nju neprijatelj sa ćelom stra¬ 
šću i zlobom, kad je ona drhtala da si ponovo pri¬ 
dobije svoju tako skupo plaćenu slobodu, bio baš 
seljak, koji je preuzeo kormilo države. Sa tvrdom 
rukom, koja je pre toga ravnala plugom, branio i 
obranio je Poljsku. Nema u historiji slučajeva 
a nije ni slučaj, da — nakon decenija tuđeg vlada¬ 
nja j nakon mnogi li katastrofa, kad se život bugar¬ 
skog naroda imao uvesti u harmoniju sa bratskim 
susedomitime osigurati trajan svoj razvitak —bili 
su to baš bugarski seljaci, koji su po prvi put po¬ 
digli bugarsku politiku na visinu tog zadatka. 1 mi, 
u Čehoslovačkoj, bili smo sa sviju strana opklop- 
ljeni najrazličitijim socijalnim i ekonomskim zabu¬ 
nama, baš kad je bila potrebna silna stalnost da 
uzdržimo svoju obnovljenu državu u životu, a 
opet nije slučaj, da je to bila seljačka stranka, 
koja je, usred kolebavih raznih pravaca, značila 
postojanost i red, koja je faktički postala osovi¬ 
nom naše državne politike. Ove činjenice nisu 
slučajevi. Oni logično proizlaze iz odgovora na 
pitanje, gde su moralne snage slavenskih naroda? 
Bio bi greh omalovažavati sve ostale, koji su u 
zajednici sa nama stvarali naše države, ali je ne¬ 
sporno, da su naši seljaci bili najustrajnija i naj- 
otpornija snaga državotvorne politike naših ob¬ 
novljenih država. 

Slavenstvo je imalo ogroman problem. Ono 
je znalo, da će nadoći dan oslobođenja, mi svi 
smo verovali, mi svi smo mistički verovali u ne¬ 
određenu svoju snagu i u historičku pravdu, no 
naš problem je bio, da li ćemo i mi — kad se jed¬ 
nom oslobodimo — imati ono, što je dugo vremc 
manjkalo u našoj historiji. Da li ćemo imati ne 
samo ideju, ne samo ljubav, već i smisao' za red 
i volju. Veliki Rus nacrtao nam je tip Slavena, 
koji se nije za ništa odlučio, tip Slavena bez reda 
i bez volje. Bio je to Oblomov. Mi, Slaveni, imali 
smo velike mislioce i ljude prepune ljubavi, no 
postojao je strah, da ćemo u mesto: ljude reda i 
volje, imati ceo niz Oblomova. Napokon je došlo 
i oslobođenje. Ono je došlo baš onda. kad je u 
bivšem robu dremao već slobodan gizdav seljak, 
seljak, koji je bio pun i ljubavi i ideje, koji je bio i 
pun volje. Umro je Slavenski 1 Oblomov a živi 
slavenski seljak i s njime i naša oslobođena drža¬ 
va. U našim zapadno-slavenskim državama nije 
bez seljaka moguća nikakva politika, a bez njega 
nije moguća politika ni u Rusiji. Kad se kod našeg 
najvećeg bratskog slavenskog naroda gubio soci¬ 
jalni radikalizam u anarhiju, bio je to seljak, koji 
je sa svojim telom zaprečio katastrofu, a biti će to 
ruski mužik, koji će svakog vladaoca prisiliti, da 
nikakova ekonomska ni državna politika ne bude 
moguća bez onoga koji će jednom postati njen 
vođa, t. j. bez ruskoga mužika, kao što u ostalim 
slavenskim državama nije moguća nikakva eko¬ 
nomska ni državna politika bez zemljoradnika. 

Izvan Evrope stoji u prvom redu znanost Sje¬ 
dinjenih država Američkih, koja prodire u dru¬ 
štven i moralan karakter seljačtva metodom so¬ 
ciološkom. Neće, ni ne može biti odmah po- 
svemašne jednakosti u znanstvenim spoznajama, 
iz kojih će se složiti ideologija agrarizma u Ame¬ 
rici i na slavenskom istoku Evrope. Potreban je 
napredak i produbljivanje civilizacije i prvobitne 
kulture našeg seljačtva. Potrebna je narodna izo¬ 
brazba i znanstvene nauke u pravcu političke i 

narodne psihologije, kako bismo podigli sve ono, 
što drema u duši slavenskog seljaka, kao nedo- 
taknuta moralna vrednost. Već i danas možemo 
videti, da je u državnoj politici u mnogim sluča¬ 
jevima agrarizam pokrio vodom onaj ponor, koji 
je bio između egoističnog individualizma i fanta- 
stičkog kolektivizma, a iz kojega proizlaze tolike 
svetske krize. Ovde je agrarizam polučio visinu 
svoje zadaće time, da je od slučaja do^ slučaja 
sretno rešavao probleme državnog zamašaja. 

Nema sumnje, da je u inostranoj politici mno¬ 
go faktora, koje možemo nazvati nosiocima zbli- 
ženja između naroda, osobito između slavenskih 
naroda. Ideja naroda, t. j. čisti nacionalizam, 
može zaista biti velikom đelu akademske i ne¬ 
akademske inteligencije zgodan posrednik zbli- 
ženja. No znamo iz iskustva, da baš ^nacionali¬ 
zam, kad nema nikakvog korelata, može^da bude 
smetnja za zbliženje naroda, pa i za zbliženje sla¬ 
venskih naroda. Ovo nije optuživanje naciona¬ 
lizma, — mi' svi smo i nacijonalisti, i agrarizam 
je nacionalan, — već konstatovanje njegovog ka¬ 
raktera. Dalje nam je kao međunarodna veza 
poznata politika konfesionalna. Već iz njenog 
svojstva proizlazi, da se njezin upliv, mora ogra¬ 
ničiti na razmerno maleni deo narodnih čestica. 
Socijalizam biva nosiocem međunarodne solidar¬ 
nosti, iako se ne može negirati, da mu do danas 
nije uspelo jasno ustanoviti gJe ima da svršava 
nacijonalizam. Fakat je, da' među slavenskim na¬ 
rodima međunarodni socijalizam nije dosada bio 
značajan elemenat međunarodnog sporazuma. 

Ali nije se ni slučajno desilo, da su se jedini 
slavenski kongresi, koji su imali i imadu politički 
karakter, te koji su iza rata bili važni izrazi sla 
venske solidarnosti, vršili i da se vrše na osnovi 
agrarizma. Također je nesporno da od sviju vi sta 
slavenskih naroda jesu sada baš agrarne organi¬ 
zacije, koje konsekventno, uz pobijanje sviju ne¬ 
stvarnih. ličnih i manjevrednih pitanja, ustrajno 
koracaju u susret onome o čemu su snivali naši 

očevi i što je garancijom naše budućnosti, t. j. ure¬ 
đenju slavenskog pitanja na osnovi slavenske so¬ 
lidarnosti. U jednom teškom pitanju bio je agra¬ 
rizam već pozvan, da o svom slavenstvu položi 
ispit. Svi prijatelji slavenske ideje bojali su se, 
a svi su se njegovi neprijatelji nadali, da će spor 
koji je poznat pod imenom srpsko-bugarskog sva- 
danja početi trovati i odnose Kraljevine Srba, 
Hrvata i Slovenaca i Bugarske. Prvi i važan ko¬ 
rak za rešenje vekovnog slavenskog spora između 
Sofije i Beograda preduzeo je pokojni Stambolij- 
ski, preduzeli su ga bugarski seljaci i to sa uspe- 
hom, a ovaj je uspeh bio sjajan izraz inostrano- 
političke sposobnosti agrarnog režima u Bugar¬ 
skoj. 

U srednjoj Evropi a osobito kod naših slaven¬ 
skih naroda postoji važan problem, od čijeg sret¬ 
nog rešenja odvisi egzistencija naših obnovljenih 
država. Ovaj je problem, da moralno i psihološki 
sjedinimo ponovo one čestice naših naroda, koje 
su po ćela stoleća našeg slavenskog ropstva bile 
razbite. Najlakše se ova reunifikacija može da 
provađa kod Poljaka, gde je ropstvo pod trima 
stranim suverenitetima trajalo preko 120 godina. 
Nesrazmerno teži je ovaj problem u Kraljevini 
SHS, gde su se pod raznim stranim suvereniteti¬ 
ma i kulturama tekom dugih stoleća iz južnih Sla¬ 
vena razvili narodni elementi sa raznom histori- 
čkom tradicijom, sa psihologijom dirnutim stra¬ 
nim režimom i verskom različitošću. Sve je ovo 
važno za unutrašnju konsolidaciju Kraljevine SHS. 
Mi, Slovaci, bili smo od svoje braće iz velikomo- 
ravske države i od Ceha odeljeni celih hiljadu go¬ 
dina. Shvatljivo je dakle, da su i kod nas i kod 
Ceha strani suvereniteti skrivili razdor u nekada 
jedinstvenom narodu i da i kod nas postoji pro¬ 
blem unutrašnje konsolidacije. A to mogu, da ka¬ 
žem iz vlastitog iskustva. Mi zastupnici slovačke 
poljoprivrede i sa njome srasla narodna inteligen¬ 
cija izvršili smo pri posvemašnjom respektovanju 
svog karaktera posvemašnju unifikaciju naših 

stranačno-političkih i ekonomskih organizacija, 
cime je agrarizam. koji je sam u sustini sasvim i 
bezuslovno solidaran, za naše državno jedinstvo 
temeljem iz granita, na čijoj će neoborivoj jedrini 
razbiti svaki napad, voden protiv našeg drža.v- 
nog jedinstva. Upravo životni problem naših 
obnovljenih država je to, što ima da bude njihova 
potpora. Na ovo pitanje može se odgovoriti time, 
da je ta potpora celokupuo njihovo žiteljstvo i 
njegovo patriotsko oduševljenje, ali svako važno 
pitanje iziskuje temeljitijeg realizma i temeljitiji 
analize. Sjećamo se, kakvu je silnu potporu imala 
država u propaloj austro-ugarskoj monarhiji. Bila 
je to sem kapitalizma birokracija, hijerarhija i ge¬ 
neralitet. Sve su ove tri kategorije proizlazile 
takorekući bez iznimke iz plemstva, a sve je 
plemstvo crpio svoj autoritet i svoje političko zna¬ 
čenje iz svojih veleposeda, iz svog zemljišta. U 
demokraciji ne može država da počiva ni na ka 
pitalizmu, ni na birokraciji, ni na geneialitetu, ni 
na hierarhiji, ni na plemstvu. Na što se ima dakle 
osloniti demokratska država? Bili su državni 
znanstveni mislioci, koji su bili mnenja, da će mo¬ 
derne demokratičke države sačuvati njihovi rad¬ 
nički bataljuni. Svima nam je poznato i političko 
i socijalno značenje radništva. Ono je bilo prva 
formacija moderne demokracije ne samo piotiv 
reakcije, već i protiv liberalizma, kad se ovaj po 
ćeo da izjednačuje sa kapitalizmom. Radništvo je 
i danas pionir u svetu ideja. Ali baš zato, sto je 
pionir ne može da bude bez temeljite protuteže 
temeljem države, koja treba da je trajna i silna. 
Socijalizam, radi unutrašnje krize treba svoju 
energiju za nju i zato mu fali energija za veoma 
tešku zadaću, kao što je držanje država. Ali kad 
nije ni kapitalizam, ni plemstvo, m radnički bata- 
Ijoni što može da bude stup država, osobito naših, 
koje’nemaju iza sebe celokupne neporušene trudi- 
čije koje ne živu od sila, koje su sakupile tekom 
stoleća već koje obratno, tek sada sakupljaju onu 
silu, od koje imadu da žive u budućnosti. Da, bila 

je i sada je najstalnijim temeljem država, zemlja i 
oni, koji na njoj rade. Naravno: mi kad mislimo 
na zemlju, ne mislimo 11 a njene privilegovane 
sopstvenike, 11 a ono nekoliko hiljada porodica, koje 
su je u prošlosti pod raznim privilegijama prisvo¬ 
jili, već mislimo 11 a stotine hiljada i na milijune 
poljoprivrednika srednjih, malih i sitnih. Ova po¬ 
ljoprivredna demokracija oduzima putem agrarnih 
reformi zemlju od onih, koji su bili njeni usurpatori. 
Što je uradila Francuska pred preko 100 godina, 
što su drugi narodi mogli sistematski da izvršuju 
tekom decenija, to rade Slaveni tek sada. Oni se 
sele 11 a zemljište, koje je dd nedavna bilo zapo¬ 
sjednuto od strane tuđinaca. K milijunima izmu¬ 
čenih seljaka priključit će se sada još sto¬ 
tine hiljada drugih i to su oni bataljuni 
nečuvene ustrajne sile, na koje se naše 
države mogu mirno osloniti. Moderna demokra¬ 
cija u Srednjoj i jugoistočnoj Evropi, to je u prvom 
redu agrarna demokracija. Naša agrarna demo¬ 
kracija je vrelo, iz kojeg proizlazi sila, koja drži i 
koja će zadržati koristi prevrata i revolucije, u 
korist svih onih, koji su bili ugnjetavani i odbijeni 
i koji su od svetskog rata dobili svoju narodnu i 
socijalnu slobodu. 

Mi nosioci slavenske agrarne demokracije, 
dajemo našim državama jednog novog a mislim, 
od svih najjačeg pomagača unutrašnjeg saveza i 
reda u našim državama, dajemo najvažnijeg po¬ 
magača za solidarnost slavenskih naroda, za naše 
Slavenstvo. Mi smo si svesni one teške odgovor¬ 
nosti, koja pada na nas prema onima, koji će u 
historiji naših naroda doći iza nas. Oni će pitati, 
kako je naš rod, kome je pripala čast da iza toliko 
stoleća osnuje Slavensku Slobodu, ispunio svoju 
zadaću i kako je naša generacija ispunila prve go¬ 
dine naše Slobode, u kojim je imala graditi ono, 
na čemu imadu da otpočivaju naši narodi i njihova 
samostalnost. Pred historijom moraćemo odgova¬ 
rati, da li smo ovo odlučujuće doba mladosti naše 
slobode ispunili nekorisnim svađama, sporovima, 

ili da li smo u ovo doba dali svojim narodima ne¬ 
što vrednog. Mi slavenski agrarci, hoćemo- da 
imamo, a i imamo čistu savest — mi o slavenstvu 
mnogo ne govorimo, mi ga vršimo. 

Svaki narod, koji namerava učvrstiti svoju 
poziciju među drugim narodima kao ravnopravni / 
faktor, mora da prema načelima ravnopravnosti 
ispunjava i sve svoje obaveze. Onaj narod, koji 
ne doprinese čovečanstvu ništa, biva bezvredan 
a. historija 1 prelazi preko njega. Mi ne trebam:/ 
niti namcravamo samo prosjačiti pred vratima 
naših suseda za otpatke njihove narodne filozofije. 
To doduše neće da bude, niti jeste kulturna neka 
izolacija; to samo hoće da bude izmena i koope¬ 
racija vrednosti također i naših, jer smo uvereni, 
da imademo elemente svoje slavenske i narodne 
filozofije i kulture. Nemamo je doduše još u kras¬ 
nim palačama, ali je imamo u svojim seljačkim 
kućicama, gde se — usprkos tolikim ugnjetava¬ 
njima našeg narodnog života sačuvao naš jezik, 
običaj i naša ideja, odakle prodire od vekova mo¬ 
tivi naše pučke umetnosti, naših ideja, a to sve iz 
Tebe, krasna, blagoslovena, slavenska zemljo! 






Alfons Hribar, inspektor Ministar, za 
agrarnu reformu i. si., urednik ,,Meje“ : 

Kongres sveslavenske agrarne 
omladine. 

5. o. mj. otvoren je u Ljubljani 1. kongres sve- 
šlovenske agrarne omladine. Tog dana u Narod¬ 
nom domu izredali su se pozdravni govori agrar¬ 
nih organizacija slavenske omladine. Čovjek je 
čuo sve slavenske jezike: češki, slovački, ruski, 
poljski, bjeloruski, bugarski, lužičko-srpski, slo- 
Ivenski, srpsko-hrvatski, te ukrajinski. U tom ge¬ 
neralnom pregledu slavenskih jezika jasno je od- 
skakivalo jezično jedinstvo sv'h Slavena. Kada 
je predsjednik kongresa najavio da će govoriti 
delegat lužičkih Srba, mislio sam, da ću ga ponaj¬ 
bolje, t. j. potpunoma razumjeti. Prevario sam se. 
Govorio je mješavinom poljsko - češko - slove- 
načkom. Naprotiv delegat bjeloruski govorio je 
takorekući čistom srpsko - hrvatskom štokav- 
štinom. 

Osobito su se istaknuli Bugari. Iz njihovih 
govora zrakala se je ona silna energija ovog na¬ 
šeg plemena, živ južnjački temperamenat, pun 
edologije Stambulijskog zemljoradništva. Sto se 
pako tiče jugoslavenske ideologije naše bugarske 
braće imao sam utisak, da su to čisti, ratnim i po¬ 
ratnim događajima sasma prekaljeni Jugoslaveni. 
Ta izrazita jugoslavenska zemljoradnička ideolo¬ 
gija jednakom je iskrenošću odsjevala iz govora 
studenata došlih na kongres iz Sofije, kaošto iz 
emigranata poslanika i ministara za vreme Stam- 
bulijske vlade. Stambulijski bio je predmetom 
idealizovanja ne samo sa strane Bugara, već Če¬ 
ha, Poljaka i Jugoslavena. Kongres je plivao u 
moru sveslavenskog i agrarnog osjećanja i bra¬ 
timljenja. 

Treći dan kongresa bio je osobito dobro po¬ 
sjećen, te je zanimanje za kongres bilo veliko. Na- 

javljen je bio kao govornik čehoslovački ministar 
poljoprivrede g. dr. Milan Hodža, koji je predavao 
o »Agrarizmu i Slavenstvu«. U prvom redu izne¬ 
nadio me je izvanrednim poznavanjem srpsko- 
hrvaštine, te konciznim, staloženim mišljenjem. 
To je predavanje imalo zadaću, da prikaže nedo¬ 
statke liberalizma i socijalizma, te da dokaže,/ 
kako je moguće jedino na agrarizmu udariti trajne 
temelje socijalnom poredku, jer se agrarizam naj¬ 
više približuje idealu pravičnosti. I on je ushićen 
za Stambulijskog, te je i on osudio boljševistički 
režim i teror. 

Kongres je od epohalne znamenitosti za ob¬ 
novu sveslavenske solidarnosti i za razvoj agra- 
rizma kod 1 Slavena, a i u čitavoj Evropi. Osjećao 
sam živo, kako misao jugoslavenskog jedinstva, 
a i panslavistička, imadu zdrave temelje u agra¬ 
rizmu i u jezičnom jedinstvu Slavena. Osjećao 
sam ali, da u samoj ideologiji, koja je na kongresu 
bila izložena, imade nekih nesuglasja, te sam 
tom mom osjećanju dao izražaja u jednom govoru 
u kojemu sam istaknuo, da smo i prije rata imali 
jako razvit paslavistički pokret. Taj je ali imao 
obilježje carističko-feudalno-pravoslavno. Mislili 
smo, da će ovaj vijek biti veliki slavenski vijek, 
pod čime se je razumijevalo veliku Rusiju od Bal¬ 
tičkog do Jadranskog mora. To je bila Rusija ko- 
začkog knuta, a pravi je Slaven mogao biti samo 
pravoslavac. Sam ruski narod nije bio slobodan. 
Bio ga je zarobio »car pravoslavnih«. Mi smo od 
tog zarobljenog ruskog naroda očekivali 
slobodu! Velika ruska revolucija razjurila je 
tu kozačko-pravoslavnu Rusiju, te ako li su se na 
kongresu mogli naći okupljeni Bjelorusi, Poljaci, 
Ukrajinci i ostali Slaveni, to je nefaljena zasluga 
ruske revolucije i boljševika. Natuknuo sam i mi¬ 
sao: što bi bilo, da i danas u Rusiji nema dikta¬ 
ture boljševika? Ne bi li preko noći imali dikta¬ 
turu feudalaca i povratak na feudalno stanje? 
Iskreno rečeno ja ne vidim nikoje opreke između 
interesa radnika i seljaka. Naravno je, da sam 
protiv svakoj diktaturi, pu ako li baš čovječan¬ 

stvo ne može da bude, zbog svoje natražnjosti, bez 
jedne jake diktatorske ruke, to mi je svakako mi¬ 
lija diktatura radnika od one feudalaca. Pa šta je 
napokon bio Stambulijski ako li ne diktator se - 
ljaka poput diktatora radnika Lenjina? Dok vođa 
hrvatskih seljaka g. St. Radić simpatizuje sa Le- 
njinom i to tako, da je svoju stranku zaclanio trećoj 
internacionali, koja nije ništa drugo no sastavni 
dio komunističkog sistema uz koji je pristajao 
Stambulijski, koji je to pristajanje i svojim živo¬ 
tom zapečatio, dotle g. Radić osuđuje Dugarske 
emigrante zemljoradnike. Ne razumijem zašto g. 
Radić napada pristaše Stambulijskoga, kada su 
Lenjm i Stambulijski tako rekuć jedna te ista 
osoba. 

Misleći na razne manifestacije sveslavenske 
solidarnosti u prošlosti sjetio sam se sveslaven¬ 
skog kongresa obdržavanog burne godine 1848. u 
Pragu. Tada je poznati ruski revolucionarac Ba- 
kunin tražio od austrijskih Slavena, da se pri¬ 
ključe revolucionarnom pokretu, koji je bio planuo 
u Francuskoj, te u punom jeku buktio u Mađar¬ 
skoj. U svom glasovitom manifestu upravljenom 
slavenskim narodima Bakunin je osudio austrijan- 
štinu i reakcionarnost Slavena, te napao bana Je- 
lačića, da je, marširajući protiv Mađara, izdao re¬ 
voluciju i hrvatsku stvar. I ovaj kongres doživio je 
nešto slična. Vođa hrvatskih seljaka g. Stj. Ra- 
tt ć u »Slobodnom Domu« od 3. rujna t. g. 
napao je kongres, njegove priređivače, te specij i 
no čehoslovačkog ministra poljoprivrede dr. M. 
Hodžu nazvavši ga »slovački izrod«, a bugarske 
ministre emigrante Todorova i Obov-a, jer da su 
»ropski služili Pašićevoj vladi i jer da su b it 
spremni na svaki Pašićev mig poslati oboružane 
bugarske bjegunce proti svojoj domovini. Zbog 
toga i što je sam taj kongres pun naduvenosti, 
neozbiljnosti, gospodske lažljivosti i gospodske 
podlosti, hrvatska seljačka stranka nije htjela su¬ 
djelovati tom kongresu.« 

Moje je pako mišljenje, da ako je tomu tako, 
onda je bila dužnost g. Stj. Radića, da ode na kon- 

gres sa hrvatskim seljacima i da razjuri tu podlu 
gospodu. Svakako odsutnost HRS. stranke veoma 
se je osjećala, kaošto se je osjećala i odsutnost na¬ 
šeg ministra poljoprivrede, koji se ni teiegraiski 
nije sjetio ovog važnog kongresa. 

U mom govoru istaknuo sam, da nije dovoljno 
imati sveslavensku ideologiju, već se u suglasju 
s njome mora pristupni njenom praktičnom, prova- 
danju. Kako pako to u praksi izgleda spomenuo sam 
nekoje • važnije đogodaje iiz života južnih Slavena 
posljednjih godina. Tako smo zbog pitanja plemen¬ 
ske supremacije (nadmoći) u Makedoniji imali sva¬ 
đu i oružanu borbu supsko-bugarsku. Zbog te krva¬ 
ve makedonske košulje mi smo juž. Slaveni izgubili 
300.000 makedonskih Slavena u okolici Vodene, 
sjeverno od Soluna, a bogme i Solun sam. Zbog te 
iste borbe izgubili smo Trakiju i Dobrudžu. Poradi 
pako borbe srpsko-hrvatske izgubili smo Lastovo, 
Zadar. Rijeku, Istru i Goricu, te konačno južnu Ko¬ 
rušku. Slične pojave imademo kod sjevernih Sla¬ 
vena. Kao primjer spomenuo sam spor poljsko- 
ukrajinski. Budući pako Čehoslovaci podupiru 
Ukrajince, zbog toga mržnja i nepovjerenje Po¬ 
ljaka naprama Cehosfo vucima. Za to moramo, e da 
se ne opetuje katastrofa, koju je Slavenstvo doži¬ 
vjelo za vrijeme svjetskog rata, svaki u svojoj 
kući, da sve diferencije iskreno i u bratskom spo¬ 
razumu i ljubavi riješimo, lađa ćemo moći pri¬ 
stupiti ostvarenju solidne sveslavenske zajednice. 
Taca više ne ćemo biti, kao što smo za svjetskog 
rata bili, za Centralne sile »Kanonenfuttcr« (hrana 
za topove), a za Zapadnu Evropu »la chair aux 
canons«. Mi ćemo tada moći da vodimo samo¬ 
stalnu slavensku politiku, te će proći vrijeme, da 
će oko 200 milijuna Slavena biti' komercijalno- 
industrijski plijen 40 milijuna Anglosasona. 

Jugoslavenstvo i Sveslavenstvo mora se po¬ 
kazati na djelu, a ne samo na jeziku. U prova- 
danju tih misli u djelo, ima se ići induktivnim 
putem, t. j. uređivati napose pitanja pojedinih sla¬ 
venskih plemena, pa kada to budemo uredili, tada 
će nam biti lako ići k općenitosti. Mi smo do sada 

slijedili obratan put: držeći se principa i općeni¬ 
tosti kao pijan plota, htjeli smo na strogo teoret¬ 
skoj podlozi da radikalno riješimo pojedina pitanja. 
Dakako da smo naišli na njekoje zaprijeke, a oso¬ 
bito ondje,’ gdje je općenitost imala biti pokrivač 
neiskrenog bratstva i sveslavenstva, te politike 
starijeg brata. 

* Francuska revolucija proglasila je prava čo¬ 
vjeka. Nakon toga došao je bjesomučni naciona¬ 
lizam, koji je svršio svjetskim ratom. Za vrijeme 
ovoga ruska je revolucija proglasila bratstvo i 
jednakopravnost sviju naroda. Mi smo južni Sla¬ 
veni u mentalno-humanitarnom osjećanju toliko 
natrag, da nas smeta i administrativna autonomija 
pojedinih plemena, te u plemensko-religioznoj za- 
sukanosti zaboravljamo, da je glavno duševno je¬ 
dinstvo, pravo, bratsko jugoslavensko osjećanje, a 
centralizacija i decentralizacija da su to samo 
puka upravna pitanja. Mi smo na žalost od ovog 
upravnog pitanja načinili nacionalno pitanje. Cen¬ 
traliste samo su dobri Jugoslaveni, a decentraliste 
dobri Hrvati, dobri Srbi i još bolji Slovenci. Ovo 
nas je zavelo na stranputice, jer smo smetnuli 
s vida, da pri razdiobi države u oblasti pazimo po¬ 
glavito na to, da pojedine oblasti budu geografsko- 
ekonomske jedinice. 

Malo sam zastranio zbog naših jugoslavenskih 
nevolja. Vraćajući se sveslavenskom kongresu 
agrarne omladine utjehom konstatujem, da je ne- 
faljeno u bijeloj Ljubljani Vodnikovoj i Prešerno- 
voj udaren temelj neoslavenstvu, koje će u agra- 
rizmu imati čvrsto uporište za riješenje socijalno- 
ekonomskih pitanja, koja muče poratnu Evropu. 

Što je kongresu osim omladine prisustvovao 
i oveći broj starijih agraraca panslavena, to je sva¬ 
kako utješljiva pojava i dokaz, da mladi nisu za¬ 
stranili. 




Razvoj i djelatnost gospodarskih 
staliških udruženja.* 


Potreba udruživanja pojedinih stališa, u 
svrhu zajedničkog privrednog unapređivanja, 
opaža se u onim državama, gdje slobodni pri¬ 
vredni život pojedinaca i skupina nije ugušen 
neprikladnim državnim uredbama i zakonskim 
propisima. U takovim državama nalazimo dan¬ 
danas posebnih zakona, koji idu za tim ciljem. 
— Nu do ovog je stanja došo dugim i postepenim 
razvojem, što ću nastojati da u kratko prikažem. 

Poznata su ujedinjenja raznih stališa u sred¬ 
njem vijeku, u tzv. »cehove«, čija je značajka 
bila: dijeljenje stališa po zvanju (obrtu), u čemu 
pojedinci tražiše i nalaziše zaštite svojih privat¬ 
nih privrednih interesa. Primjeri takvih udruži¬ 
vanja kod raznih obrta jesu česti, a ne fale ni kod 

* Ovo predavanje držao sam 11 a tečaju poslovođa 
(tajnika-blagajnika) »kotarskih gospodarskih zadruga« obdr- 
žavanom 17.—20. XII. 1912. pri dalmatinskom »Gospodar¬ 
skom (poljoprivrednom) vijeću« čiji sam tajnik bio do konca 
1914. U tu sam stališku poljoprivrednu organizaciju uložio 
punih 8 godina rada, te je imala 48 »Kotarskih gospodarskih 
zadruga«, »Uljarski odsjek« sa 18 Uljarskih zadruga i sa 
skladištem u Zadru za 5000 mtc. ulja. Te su zadruge pro- 
izvadale fino maslinovo ulje, te su 1910. u Aix-u (Fran¬ 
cuska) na internacionalnoj izložbi finih ulja dobile prvu 
nagradu. Poljoprivredno Vijeće imalo je i svoju Poljo¬ 
djelsku Poslovnicu, koja je za članove »kotarskih gospo¬ 
darskih zadruga« nabavljala potrebne poljoprivredne po¬ 
trepštine (sjeme, umjetna gnojiva, voćke, lozu, ratila, 
alate i t. dj. Polj. Vijeće imalo je i svoj »Zadrugarski 
odbor« koji je podupirao osnivanje kreditnih, produktivnih 
(proizvodnih) i konzumnih poljoprivrednih zadruga. 

Gubitkom Zadra izgubismo krasan Dom dalmat. 
Polj. Vijeća, Uljarsku centralu i magaze. Prošle godine 
bio sam u Zadru i vidio kako »kraljevski komisar« (Com- 

poljoprivrednog. Značajni su primjeri obiteljske 
»zadru.ee« naših seljaka, koje su se održale do 
najnovijeg vremena, a ne mogu, a da ne spome¬ 
nem klasičan primjer ruske agrarno-komunisti- 
čke poljodjelske zajednice »mir«. Lijepi su pri¬ 
mjer i naše seoske općine (zaiedničko zemljište 
za našu, poljsko redarstvo itd.), a općenito se 
može ustvrditi, da je u početku glavni zadatak 
općina sastojao u promicanju zajedničkih pri¬ 
vrednih interesa njihovih pripadnika. Tako se je 
općina redovito brinula za uređenje i uzdržava¬ 
nje puteva. potoka i rijeka, zaštitu poljskih plo¬ 
dova (poljsko redarstvo) upravljanje zajedničkim 
zemljištima, nabavijanjem rasplodne stoke, uzdr¬ 
žavanjem sajmova, itd. 

To su nefaljeno sve stvari, koje imadu svrhu, 
da se unapredi gospodarstvo pripadnika općine. 
Dakako da današnje općine imadu drugi oblik i 
zadatak, jer su izdubile svoj poljodjelski značaj, 
kad su niknuli i drugi stališi, te općina nije više 
mogla, da sva svoja sredstva i brigu posvećuje 


missario reggio) rasprodaje ostatke te naše narodne 
imovine. 

Koncem jula ove godine ponovno sam bio u Zadru 
i vidio taj Dom zatvorenih vratiju i prozora. Tu je ne¬ 
kada bujio jak život dalmatinskih težaka, a sada vlada 
grobna tišina. 

Nadam se, da će taj Dom ponovno oživjeti slogom 
jugoslavenskih seljaka, koji će nametljive Talijane spro¬ 
vesti u njihove »prirodne granice« (confini naturali) pod 
čijom su krinkom došli u Lastovo, Zadar, Rijeku i 
Sniježnik! 

Ovo predavanje donašam, želeći kod naših agraraca 
pobupiti interes za organizovanie ..Gospodarske komore" za 

čitavu Jugoslaviju. Za podizanje naše zaostale poljopri¬ 
vrede »Gospodarska komora« jeste najprikladnija organi¬ 
zacija, jer u sebi spaja državnu i privatnu inicijativu. 

Ovo predavanje donašam nepromijenjeno, kako je 
bilo štampano u prilogu »Gospodarskog vjesnika« br. 27. 
x 1912., koji sam u Zadru uređivao. 

isključivo poljodjelcima, što bi bilo krivo ostalim 
stališima. Time su stališi bili primorani, da se 
sami pobrinu za zaštitu svojih specialnih „inte¬ 
resa. 

Tako su se sredinom XVIII. stoljeća pojavila 
poljodjelska društva, koja su išla za tim, da šire 
gospodarsku nauku, izdavanjem listova, letaka i 
knjižica, kaošto i držanjem predavanja, da se po¬ 
ljodjelce nauči bolje gospodariti. Članovi tih po¬ 
ljodjelskih društava bili su većinom veleposjed¬ 
nici, plemići, te su i društva imala »aristokratski« 
karakter, poradi česa iniađahu i slabi utjecaj na 
masu poljodjelaca. To se je promijenilo ukinu¬ 
ćem kmetskog odnošaja i rabote, te izjednače¬ 
njem seoskog pučanstva ostalim građanima!. 
Tile se je kod ooliodjelaca razvio osjećaj samo- 
odgovornosti. To ie porodilo žeju za očuvanjem 
i unapređenjem vlastitih interesa sa vlastit om 
suradnjom. 

Uslijed toga gospodarska su društva obu¬ 
hvaćala sve veći opseg i sve veću masu poljopri¬ 
vrednika. pa što je i prirodno dobivala su »de¬ 
mokratski« značaj, te je članom mogao biti svat¬ 
ko, tko je bio posjednik zemlje, a uživao je gra¬ 
đanska prava. Ovakova poljodjelska društva kao 
takova održala su se i do danas, a njihovu se 
djelatnost može razdijeliti u: 

1. Uzaiamno unapređivanje gospodarskih 
interesa složnom saradnjom ujedinjenih poljopri¬ 
vrednika. Glede ove djelatnosti vrijedi i ovdje 
ona. da »složna braća nove dvore grade, a ne- 
složna i stare razgrade«. Što ne mogu, da po¬ 
stignu dvojica, trojica, desetorica, to je moguće 
hiljadama i stotinam ' hiljadama, udruženim u 
svojim stališnim gospodarskim organizacijama. 
Tko prati razvoj prilika u našoj monarhiji, opaža 
u mnogim pitanjima križanje interesa raznih sta¬ 
liša. Dovoljno je spomenuti borbu između indu¬ 
strijalaca i agraraca pri sklapanju trgovačkih 
ugovora sa stranim državama. Industrijalci, a 
s njima i socijalni demokrati, traže, da se pogo¬ 

duje izvoz industrijalnih proizvoda što ide u ko¬ 
rist tvorničarima i radnicima, Nu države koje 
imađu potrebu, da uvažaju industrijalne proizvo¬ 
de jasno je, da nemaju razvite svoje industrije, 
a to su obično poljoprivredne zemlje, te za pro¬ 
tuuslugu ove zahtjeva ju, da im bude dozvoljen 
jeftini uvoz poljodjelskih proizvoda, što ide na 
štetu poljoprivrednika u našoj monarhiji. (Ta se 
politika vodila u Austroi-Ugarskoj, a na žalost na¬ 
stavlja se u Jugoslovenskoj monarhiji!) 

2. Zastupanje gospodarstvenih interesa na¬ 
prama zemaljskoj i državnoj upravi, gdje u glav¬ 
nom spada onaj dio rada poljoprivrednih udruže¬ 
nja, što, se odnosi na pitanje stvaranja novih za¬ 
kona, tičućih se poljodjelstva. Ako li n. pr. u 
saboru zemaljskom i državnom budu sjedili ve¬ 
ćinom ljudi, koji ne posjeduju zemlje i od nje ne¬ 
posredno ne živu, to će im biti deveta briga, da 
li će se razni porezi i tereti svaliti na leđa jadnog 
poljodjelca, jer dok ovaj bude plaćao, ne će tre¬ 
bati, da oni plaćaju. 

Ovdje valja istaknuti jošte i okolnost, da 
ako li su poljodjelci udruženi i svijesni, to će tra¬ 
žiti od države i pokrajine, da svoju brigu po¬ 
svete i unapređivanju poljodjelstva, barem u onoj 
mjeri, koliko je za zemlju korisno, a i pravedno, 
naprama žrtvama, što ih poljodjelci doprinašaju 
u krvi i novcu. 

Od kolike je pako važnosti, da poljodjelci 
upoznaju svoju korist i odnošaj naprama drugim 
stališkim skupinama u državi, kada se n. pr. radi 
o sklapanju trgovačkih ugovora, jasno će biti, 
ako li spomenem tzv. »vinsku klauzulu«, od koje 
su naši vinogradari imali toliko štete, a mogli su 
imati naprotiv silnih koristi, da je bilo dalekovid¬ 
nih ljudi, koji bi pri ovom bili zagovarali interesć 
poljođjelaca-vinogradara. U doba sklapanja vin¬ 
ske klauzule, između naše države i Italije, filo¬ 
ksera (žiložuera) uništavala je vinograde u sje¬ 
vernim krajevima naše države, dočim je od Dal¬ 
macije bila daleko, pa upravo u ovom času mogli 

su dalmatinski vinonrađari dobro da prođu. Ali 
na žalost to se nije dogodilo. Pod uplivom dru¬ 
gih, kojima je išlo u račun, da se uvaža jeftino ta¬ 
lijansko vino, bijaše u ovom smislu sklopljen i 
trgovački ugovor s Italijom. Značajno, da se je u 
ono doba radilo (agitovalo) za, ovakov trgovački 
ugovor s Italijom, sa razlogom, da je potrebno 
uvađati talijansko vino, jer bi se inače potrošači, 
budući da je filoksera uništila vinograde, te bi 
ostali takorekuć bez vina, odučili piti vino! Tog 
je vina u ono doba u Dalmaciji bilo dosta, te ga 
se je moglo još više i proizvađati, jer onda nije 
trebalo skupocjenih današnjih investicija. Nu 
Dalmacije ni njezinog vina nitko se takorekuć ni 
sjetio nije! 

Pri pitanjima spadajućim u ovu skupinu dje¬ 
latnosti poljoprivrednih udruženja može nastati 
slučaj, da se ukrštavaju interesi raznih krajeva, 
kao n. pr. kod nas u primorju i zagorju. Primor¬ 
cima je stalo do toga, da se veću brigu posveti 
vinogradarstvu, maslinarstvu i ribarstvu, a za¬ 
gorcima do toga, da se promiče livadarstvo, sto¬ 
čarstvo, uzgoj žitarici, mljekarstvo itd. Ista stvar 
može nastati između južnih i sjevernih predjela 
u monarhiji. Da se ovi prividno oprečni interesi 
raznih poljoprivrednih krajeva odstrane, to je 
briga centralnih poljodjelskih udruženja. 

3. Provadanje onih mjera pokrajine i države, 
koje idu za prosvjetnim i gospodarstvenim bo¬ 
ljitkom poljoprivrednika. Pod onim se imade ra¬ 
zumijevati svojevoljno podupiranje nastojanja i 
rada državnih organa oko promicanja poljopri¬ 
vrede sa strane poljodjelaca samih putem svojih 
udruženja. Prirodna je stvar, da svatko najbolje 
poznaje svoje potrebe, pa upravo poradi toga dr¬ 
žavni organi su se rado služili — a i dandanas se 
rado služe — poljodjelskim društvima u svrhu, 
da saznadu potrebe poljodjelaca, a i ovi u vlasti¬ 
tom interesu nastoje, da državne organe čim bolje 
upožnadu sa svojim potrebama. 

Idući gospodarska udruženja za tim, da budu 
svojini savjetom državnim organima od pomoći 
pri provađanju njihovog rada oko unapređenja 
poljodjelstva, došla su sama u bliži doticaj sa ra¬ 
dom tih državnih organa, koji su kasnije počeli 
povjeravati gospodarskim društvima i faktično 
nrovađanje tog rada, jer se je uvidilo, da to ide 
brže i bolje. Nu budući da su poljodjelska društva 
čisto privatne naravi, to im se nije moglo ustupiti 
nrovađanje tih akcija, bez dovoljnog utjecaja i 
kontrole državnih i zemaljskih organa, te je to 
dovelo do stvorbe gospodarskih Vijeća, kod kojih 
je posebnim zakonom određen odnošaj između 
zastupstva staliških interesa poljodjelaca (gospo¬ 
darskog Vijeća) i državnih i zemaljskih organa. 

Kako proizlazi iz istaknutoga, drugamo su 
gospodarska Vijeća nastala iz opstojećih gospo¬ 
darskih društava, ili su pako ova svojim djelova¬ 
njem priredila zemljište, na kojem su gospodar¬ 
ska Vijeća mogla uspješno da se razviju. 

Kod nas u Dalmaciji nije se dogodilo ni jedno, 
ni drugo. Naše gospodarsko Vijeće nije niknulo 
poticajem odozdo, već je ono, po primjeru drugih 
naprednijih zemalja, na nekoji način našim poljo¬ 
privrednicima nametnuto. Ono je bez osobitih 
predradnja naprosto osnovano pokrajinskim za¬ 
konom od 2. svibnja 1886. (P. Z. L, Kom. XI. br. 
34. god. k886.). Nu to ne bi bilo nikakovo zlo, 
buduć da je zakon dobar, te je takorekuć identi¬ 
čan sa zakonima drugih gospodarskih Vijeća u 
Austriji, i jer ovaj postupak ne bi značio drugo, 
nego služiti se iskustvom drugamo stečenim, nu 
najveća neprilika bijaše, što zakon i osnutak ko¬ 
tarskih gospodarskih zadruga i Vijeća niie naišao 
na potrebno shvaćanje kod poljoprivrednika u 
zemlji. Držim uputnim ovdje istaknuti okolnosti, 
zbog kojih je ovaj toli važan zakon dugo vremena 
ostao takorekuć na papiru i zašto osnutak gospo¬ 
darskog Vijeća i kotar, gospodar. Zadruga nije 
naišao već u početku na željeni odziv kod poljo¬ 
privrednika. 

Kao pravi razlog; navesti mi je opći nehaj za 
poljodjelstvo, kojim se je maćuhinski postupalo, 
te ga se je smatralo najzadnjim zanatom. 

Istaknuti mi je nadalje pomanjkanje poljodjel¬ 
ske inteligencije, koja bi bila dala poticaj, te pred¬ 
njačila primjerom, dočim su se naši veleposjed¬ 
nici: te posjednici (gospari) u opće, zadovoljavali 
»težačkim« (kmetskim) odnošajima i načinom go¬ 
spodarenja, prama čemu ovakovim posjednicima 
nije ni išlo u račun, da se iz skučenog težaka (se¬ 
ljaka) razvije samostalni poljodjelski stališ, jer 
ovaj ne bi radio i za njih, već isključivo za sebe. 

Još mi je spomenuti potnajkanje poticaja sa 
strane državnih, a osobito zemaljskih organa, jer 
su u ono doba nacionalne, a zatim i stranačke 
borbe, zaokupljale sav interes u zemlji, te se poljo¬ 
privrednim pitanjima, te u opće narodnogospo- 
đarslvenim, nije posvećivala nikakva briga sa 
strane javnosti, a nast'oianje i glas pojedinaca, 
ostao bi obično glas vapijućeg u pustinji. 

Stišanjem nacionalno-političkih borba, koje su 
do nedavna nemilosrdno haračile gospodarstvom 
pokrajine, počelo 1 se je razmišljati, oko realnog 
poljoprivrednog rada u zemlji, te je država uvi¬ 
djela potrebu, da povede posebnu akciju na svim 
područjima gospodarske djelatnosti u zemlji. Utje- 
šljiva je pojava jošte, što se je za primjerom 
državne, počela da povađa i zemaljska uprava, te 
ima nade, da će naše dezolafne poljoprivredne 
prilike intenzivnim radom početi se znatno po¬ 
boljšavati. 

Ne smatram potrebnim, da ovdje iopisujem 
tužno gospodarsko i socijalno lice naše zemlje, 
jer je to svakome od nas dobro poznato, i gdjegod 
čovjek okom krene vidi pred sobom neobrađenu 
narodnu njivu. Ma ne samo što je poljodjelstvo 
kao takovo zanemareno, već i naš težak (seljak) 
živi životom nekadanjeg čovjeka kamene dobe. • 
Nema sređene kuće nit kućanstva, nema štale ni 
dvorišta, stoka mu je zanemarena, te za nju puno 
ni ne mari, njegov način hranjenja i ževljenja 

jeste veoma primitivan, te je u svemu zaostao 
za urednim življenjem seljaka drugih naprednijih 
naroda. Naravno da veći dio krivnje pada na 
neprilike, u kojima se je imao da bori za svoj 
jadni opstanak, nu i nemali dio krivnje i odgovor¬ 
nosti pada na račun narodne inteligencije, koju 
njegovom kulturnom i gospodarskom napretku 
nije posvećivala nužne pažnje, te se zadovolja¬ 
vala sa tvrdnjom, da je tome svemu vlada kriva i 
time narod upućivala, neka svoj spas, svoje pri- 
dignućc očekiva da mu vlada takorekuć donese 
na tanjuru. Ne ću ovijem da omalovažujem rad i 
pripomoć vlade, nu želim da istaknem, kako narod 
može da se pridigne vlastitom snagom. 0 tome 
uvjerava nas povjest razvoja poljodjelstva u osta¬ 
lim zemljama gdje je najbolji dio rada bio obavljen 
nastojanjem privatne inicijative, kojoj je državna 
ootpora veoma dobro došla. Ako li hoćemo, da 
vodimo zdravu gospodarsku politiku, tada mo¬ 
ramo i mi slijediti ovaj zdravi put, što drugim 
\iječima rečeno: valja provesti kooperaciju pri¬ 
jatne i državne inicijative i djelatnosti. 

Ta je idea i nas vodila pri nastojanju, da se 
kotarskim gospodarskim zadrugama i zemaljskom 
gospodarskom vijeću stvori djelokrug djelatnosti. 
Kako naprama našim prilikama drugačije nije 
bilo ni moguće, Vijeće je moralo svoj rad zapo¬ 
četi sa nabavom gospodarskih potrepština, jer je 
to rad, od kojega poljodjelac može da vidi tvarne 
—- efektivne koristi, jer se naši poljodjelci ne za- 
našaju za apstraktnim zastupstvom stališnih inte¬ 
resa, pa zbog ovoga početni rad mora da imade 
svrhu, da kod poljodjelaca pobudi zanimanje za 
ova njihova stališka udruženja, što držim da je u 
priličnoj mjeri i postignuto, te ćemo ovaj rad mo¬ 
rati smatrati kao pripremni rad za stvorbu orga¬ 
nizacija, kojima je namijenjena viša kultura i na¬ 
rodno gospodarstvena zadaća. 

4. Poticanje gospodara na rad, te posredo¬ 
vanje između nauke i prakse, istaknuti mi je, da 
ovdje spada izdavanje poljoprivrednih časopisa, 

knjiga, držanje predavanja i tečajeva, priređivanje 
izložbi dijeljenje nagrada naprednijim poljodjel¬ 
cima itd. 

Ovaj dio rada u istinu imade se i smatrati 
pravim zadatkom poljoprivrednih organizacija, 
čije djelovanje imade u glavnom da nosi kulturnu 
oznaku, a ostali poslovi imadu se smatrati kao 
pomoćna sredstva, da se pobudi zanimanje i za 
ovaj kulturni dio rada, jer čovjek ne živi samo o 
kruhu. Pri ovome ne valja upadati u skrajnošti, 
već nastojati, da se materijalni i kulturni dio raua 
upotpunjavaju, čime se istom može postići pravi 
uspjeh. Ovaj se rad može lijepo provesti između 
zemaij. gospodar. Vijeća i kotar, gospodar, za¬ 
druga time, što Vijeće imade da dade poticaj za¬ 
drugama, koje materijalni (praktični, stvarni) dio 
posla provađaju naprama mjesnim potrebama i 
prilikama. 

U novije doba ide se za tim, da se gospodar¬ 
ska vijeća stave na čvršću osnovku, te njihovom 
radu, Kaošto i radu njihovih podorganizacija (za¬ 
druga), osigura stalni prihod, u obliku prireza 11 a 
zemljarinu, pa su svi poljoprivrednici dužni, da 
budu članovi poljodjelskih organizacija, u čijem 
se području djelatnosti nalaze. Ovo prisilno učla¬ 
njenje niknulo je prvi puta u Njemačkoj, ustroj¬ 
stvom »Gospodarskih Komora«, kojima se je, 
osim stalnog vrela prihoda, ovim htjelo osigurati 
i neodvisniji položaj naprama državnim organi¬ 
ma. Kod nas u Austriji državnim zakonom od 27. 
travnja 1902. (D. Z. L. br. 91.) odnosećiin se na 
stvaranje^ »družina poljodjelaca po zvanju« (Be- 
rufsgenossenschaften der Landvvirte) išlo se je za 
istim ciljem, te je Zemaljsko Gospodarsko Vijeće 
izradilo, na temelju ovog državnog zakona, za¬ 
konsku osnovu, glede preustrojstva Kotarskih go¬ 
spodarskih zadruga i Zemaljskog Gospod. Vijeća. 
Odnosna osnova bila je pretresana u Stalnom Od¬ 
boru Vijeća, te 1910. podnešena na pretresan je 
plenarnoj skupštini Vijeća, pak, už neke preinake 
prihvaćena, a zatim opet pretresana u Stalnom 

Odboru, te podastrijeta Zemaljskom Odboru i c. 
k. Namjesništvu u Zadru, u svrhu, da bude podne¬ 
šena Dalmatinskom Saboru 11 a pretresanje i 
prihvat. 

Ovom zakonskom osnovom išlo se je za tim, 
^a se postigne jedinstvenija organizacija, a osim 
tpga, da sa prirezima na zemljarinu zadrugama 
osigura stalno vrelo prihoda, te time donekle 
ukloni pri poslovanju opažen nedostatak, budući 
da 'im fali ona kreditna sposobnost, koja druge 
vrsti privrednih (kreditnih) zadruga pravi jakima. 
Ova kp je okolnost u početku djelovanja kotar, 
gopodar. zadruga osobito isticala kao razlog, da 
ne mogu razviti uspješnog djelovanja, nu isku¬ 
stvo drugamo, a i kod nas pokazalo je, da ovaj 
prigovor sasma ne stoji, te da se i ovom nedo¬ 
statku može naći lijeka. Mi smo već proveli koo¬ 
peraciju (saradnju) između njekih kotarskih go¬ 
spodarskih zadruga i seoskih blagajna (kreditnih, 
Raiffeisenovih zadruga), pri čemu se kot. gospod. 
zadruge brinu, da nabave gospodarske potrepšti¬ 
ne, širi napredno gospodarenje, dočim seoske 
blagajne, svojim članovima, učlanjenim kod kot. 
gospod. zadruga, pribavljaju jeftinu vjeresiju. Oni 
će ovaj dug seoskoj blagajni tim prije i sigurnije 
povratiti, čim bolje budu gospodarili, što je pako 
zadatak kot. gospod. zadruge. 

Sličnu saradnju doživili smo između Uljar- 
skili zadruga vodenih sa strane Uljarskog Odsjeka 
Vijeća. Uljarske zadruge za nabavu strojeva, po¬ 
suda i gradnju kuća, trebale su novaca, koje su 
im većinom pružile kreditne zadruge i zadružni 
savezi. Ovim je kreditnim ustanovama stalo do 
toga, da poslovanje uljarskih zadruga bude 
uspješno, eda uzmognu tačno isplaćivati kamate 
i povraćati glavnicu, a ovo je pako zadatak uljar¬ 
skih zadruga i Uljarskog Odsjeka dalmat. poljo¬ 
privrednog Vijeća. 

Nije ni moguće pomisliti, da bi sav ovaj go¬ 
lemi posao mogao da bude savladan po jednoj 
samoj ustanovi, te je upravo potreba i dužnost, 

da se u ovom smislu dođe do još jače kooperacije 
(saradnje), što će svakako biti od koristi za go¬ 
spodarski napredak zemlje, čime će se ujedno 
upotpuniti rad seoskih blagajna, glede poljopri¬ 
vrednog unapređenja njihovih članova. 

U općenitim crtama ovo bi bio kratak prikaz 
razvoja i djelatnosti poljoprivrednih staliških 
udruženja. Razvoj pako ovih ustanova u poje¬ 
dinim zemljama bilo bi preopširno opisivati, a iz-, 
gubila bi se nit, jer je taj razvoj naprama speci/ 
jalnim prilikama dotičnih zemalja bio i različit./ 

Istaknuti mi je jošte, da se stališke i gospo¬ 
darstvene organizacije ne mogu samim zakonom 
oživotvoriti, jer zakon može da pruži samo ošnov- 
ku i omogući rad, koji biva izazvan zamatanjem 
i radom onih, za čijim blagostanjem i napretkom 
zakon ide. 

Dok do nazad par godina nije se m znalo, da 
opstoje kot. gospod. zadruge i poljopr. Vijleća, da¬ 
nas ove ustanove živu svojim životom, dobile su 
određene oblike, a njihov rad imadć izvjestan pra¬ 
vac, te mi poljodjelci danas znademo što hoćemo, 
imadcmo pred sobom čitav radni gosppodarski 
program, za čijim oživotvorenjem radimo, te ima- 
demo čvrsto uvjerenje, e je nadošlo doba, da i 
poljodjelci misle 0 svom napretku i opstanku, da 
i oni imadu pravo na samostalan život, što se 11 a 
utjehu sviju nas u dovoljnoj mjeri očitovalo pri 
ovom našem prvom sastanku, te nam može biti 
pouzdanim jamstvom bolje budućnosti. 


Protuagrarna politika naše države. 

Od ujedinjenja pa amo, stojimo neprekidno 
pod režimom, koji nemilosrdno siše životne so¬ 
kove zemljoradnika. Ponajprije^ imadosmo glase- 
vite izvoznice. Zabranjen bijaše izvoz poijopii- 
Wrednih proizvoda bez iznimke. Cene su dakako 
»adale, jer naša država, uz svu zaostalu poljo¬ 
privredu, jeste u stanju da te proizvode izvaza. 
Rbbe je bilo dakle suviše na domaćem tržištu. 
Svako znade, da cena ovisi 0 ponudi. Cim je ova 
velika, cena je malena i obratno. Nu dok je izvoz 
bio zabranjen i cene pale, to su prijatelji mini¬ 
stara i partijske »kaponje« dobivale »izvoznice«, 
te zarađivali velike svote na razlici cena, koja je 
bila između našeg tržišta i inostranog,. koje jc 
oskudevalo na robi. Naši su poljodelci ntotah 
gledati, kakcVrazni špekulanti, sa kvrgastim noso¬ 
vima i klopastim ušima, na njihov račun zgrću 
grdne pare. U ovom poslu za došljacima, koji su 
amo grnuli, da izrabe »konjukturu«, nisu zaosta¬ 
jali ni mnogi naši rodoljubi. 

Ovaj režim iz/oznica nije samo koristio iz- 
vozničarima, već i mnogima, koji su izvoznice 
davali. 

Našoj su javnosti još dobro u pameti mnoge 
izvozničarske »afere«, te je vlada pod pritiskom 
javnog mnenja, počela ukidati zabrane izvoza 
pojedinih poljoprivrednih predmeta. Nu istom što 
je to ukinuće bilo obelodanjeno, sledio je opoziv. 
Mnogi su se izvozničari našli na čudu- čitavi 
vagoni, a i vozovi robe. bijahu zatečeni na putu. 
Mnoge obaveze bijahu naprama stranim kupcima 
preuzete na temelju slobodnog izvoza. I nastade 
strka sviju fela izvozničara u Beograd. Interve¬ 
niralo je sve, što je imalo ličnih i partijskih veza. 
Grdne su pare padale. Mnogi si je omastio bradu 
na račun svinjske masti, koju je naš seljak motao 

da proda jeftino. Tu je bilo bogato, a i jedno od 
prvih vrela naše korupcije. 

Izvozničari počeli su se boriti protiv ove 
»pljačke«, koju na njih vrše državni organi, te svy 
se organizovali, eda pojeftine režije i koordinH 
raju svoj rad. Kako ćemo kasnije videti to im je 
prilično i uspelo. 

Nakon režima izvoznica došao je režim iz¬ 
voznih carina. To je ista pripovest, samo pod 
drugim, t.bože zakonitim, oblikom. Vlada je 
udarila izvozne carine na poljske proizvode/Ko- 
liko je izvozna carina iznašala, za toliko je/roba 
na našem tržištu bila jeftinija. Tu je razlihu, t. j. 
izvoznu carinu ubrala država, te od toga/podmi¬ 
rivala) veliki dio državnih rashoda. (vu i ovaj 
režim koristio je izvozničarima, jer s\x izvozne 
carine bile nakon toga ukinute, ili pstKo snižene. 
Čovjek pako ima! dobrih veza, pa je/ za vremena 
obavešten oi onome što se sprema/ prama tome 
udesi svoj rad! 

Nu to' nije još sve, uz sve ntetode priključile 
i druge. U vezi sa stranim kapitalistima počeše 
ova gospoda obarati i dizati /mar i to kako im je 
to išlo ,u račun. Pred žety(m dinar stoji nisko, 
ili ga umetnim načinom obore, kao što je to upravo 
sada slučaj: Mi ove godine imadcmo u opticaju 
manje novčanica no prošle godine, a dinar je 
niži! Jedna zagrebačka novina (»Novosti«) sre¬ 
dinom juna. saopćila je, da je to obaran je dinara 
urađeno u svrhu, da inostranci uzmognu jeftino 
kupiti dinare, te jeftino pokupovati poljske pro¬ 
izvode. Zbog ovoga, dai se tobože »omogući« iz¬ 
voz, narodna banka, a ni Ministar financija, nije 
intervenisao, u ovoj stvari i svojom pasivnošću 
omogućio špekulaciju! Sada će doći žetva i služ¬ 
beno će »saopćenje« javiti, da ie ista neočekivano 
dobra, a dobra žetva znači dobru valutu, pa će 
zato dinar ići gore, t. j. ti isti. koji su ga sada 
oborili, malo će ga pridići — jer ga imadu pune 
blagajne — a cene će plodinama — dakako zbog 
boljeg notiranja dinara u Cirihu — pasti i gospoda 

će napraviti krasan posao, sve pod plaštem do- 
bronamerne državne akcije, da se omogući 
izvoz. 

Naša je vlada u posleđnie vreme snizila iz¬ 
vozne carine. Nije ova to učinila pod pritiskom 
prosveda poljoprivrednika, koji neorganizovaui 
šute i podnašaju ovu deračinu, već povodom 
akcije udruženja mlinova, industrije suhomesnate 
robe i izvozničara i to opet na način, da se još 
jače iscedi ovaj slatki poljoprivredni limun! Evo 
kako: Država zabranjuje izvoz svinja ispod 70 
kg težine. Dakle svinje valja toviti. Zato treba 
kapitala. Nu fala bogu i kod nas ima kapitalisti¬ 
čkih preduzeća, koja mogu da tove svinje. Na 
svinjske proizvode (mast suho meso, kobase) nije 
udarena izvozna carina. Pametna naša država 
hoće da podupre poljoprivrednu industriju! Isto 
je to i sa žitom. Za pšenicu plaćaše izvozna carina, 
a na brašno ne! Dakako država hoće opet da po¬ 
dupre (autohtonu) industriju pod čim se misli in¬ 
dustriju agrarnog značaja. Opet dobra, ko¬ 
risna i patriotska stvar, čovjek se samo pita: 
tko ukesa razliku koja nastaje između živih i 
prerađenih svinja, između pšenice i brašna? 
Jasno je. da zbog izvoznih carina »autohtona« in¬ 
dustrija, koja se ne nalazi u rukama poljoprivred¬ 
nika,! kupuje jeftinije surovine (svinje, pšenicu) 
pa izvažajući te surovine u prerađenome stanju 
ukesa razliku u ceni, koju bileži naše naprama 
svetskom tržištu! Naša će mudra, pametna i 
dalekovidna vlada opet naći jedan izgovor: Mi 
ne ukidamo izvoznih carina, jer želimo, da naše 
građanstvo, radništvo i činovništvo imade jeftine 
životne namirnice. Nu i tu nema pravo, jer bu¬ 
dući je brašnu dozvoljen izvoz, to je na našem 
tržištu brašno skuplje no u Trstu, jer plaćamo 
punu cenu i k tome prevozile troškove. To isto 
vredi i za proizvode mesnate industrije. 

Ovaj lanac nemilosrdnog eksploatisanja naših 
težaka još nije potpun. Dok on za poljoprivredne 
sprave i alate, odjeću i obuću, galicu, sumpor, 

žigice i t. d. mora da p 1 a ć a punu c e n u koju 
bileži svetsko tržište, to za svoje proizvode tu 
punu cenu ne može zbog gore navedenoga da po¬ 
luči. Treba li on pako kredita za svoj poljski- 
obrt, to ga dobiva, nu od Narodne banke nikako, 
već posredstvom drugih banaka, uz strašan ka¬ 
matnjak od 30 i 40%. a Narodna ga banka daje 
drugim bankama u 6, 7 i 8%. 

Danas pako od Narodne banke nitko, ma ni 
industrija sama, ne može da dobije zajma. Sve 
su pare čuvane za izvoz! Izvozničari su se orga- 
nizovali i kako vidimo njihova ekonomska poli¬ 
tika gospodari u ovoj zemlji! 

A vi poljodjelci, koji u znoju lica svoga sti- 
čete liiebac svagdanji, vi ćete neorganizovani i 
nadalje ovo čudo da gledate deleći se u razne 
plemenske, centralističke i federalističke partije! 
Dok ćete vi tako, onda |e pravo da vas malobrojni, 
nu organizovani i prcfriganiji, izrabljuju. 

Usled ove politike isisavanja zemljoradnika 
vidimo, da naši težaci gube ekonomsku snagu, 
bivaju sve slabiji, počimaju se zaduživati i ako li 
ovakovom »državotvornom« politikom nastavi¬ 
mo, naš će se seljak u kratko naći ondje gdje je 
bio pred ratom: t. j. u ropstvu banaka i kapitala! 

Dok u Francuskoj novoizabrana socijalistička 
vlada daje na usta svog predsjednika g. Heriot-a 
izjavu, da Francuska osjeća potrebu da poveća 
svoja privredna vrela i da mora da podupre se¬ 
ljaštvo*. kod nas je seljaštvo predmet nemilo¬ 
srdnog isisavanja. I to kapitala s ove i s one 
strane Drine. Da taj jad prestane moramo uki¬ 
nuti izvozne carine, uvesti zlatnu valutu i organi- 
zovati jeftinu proizvodnu veresiju. 

Ova antiagrarna politika naše države ispo- 
ljava se osobito pri sklapanju trgovačkih ugo¬ 
vora. Zaštićuje se industrija sa visokim uvoznim 
carinama, a poljoprivredna produkcija, glavni 

* EUe doit aider 1e paysan, qui Ini furnit nne si iarse 
de ses ressources. 

izvor našeg bogatstva, ne samo što se ne zašti¬ 
ćuje, već se sa izvoznim carinama onemogućuje 
da na stranom tržištu postigne potpunu vrednost. 
To u praksi znači, da poljoprivrednik mora indu¬ 
strijske proizvode proizvedene kod kuće, kao i 
one uvezene, plaćati skuplje no što bi ih mogao 
kupiti, da nije uvozne carine. S druge pako strane 
industrija, radništvo i činovništvo, imadu nekoje 
životne namirnice jeftinije zbog izvozne carine, a 
za protuuslugu poljodjelac od industrije imade to, 
da mu zbog zaštitne carine prodaje uz visoku 
cenu svoje proizvode. 

Mi smo i za to, da se zaštiti naša industrija 
i to u prvom redu agrarna industrija (drva, špi¬ 
rita, šećera, tekstilnu, umjetnih gnojiva, suho- 
mesne robe, brašna i t. d.), te ona metaiurgička 
industrija, koju trebamo za narodnu obranu i 
koja imade izgleda da se u kratko vreme razvije 
i postane sposobna za konkurenciju. U ovom 
pitanju ne smemo u ničem preteravati, jer temelj 
naše trgovinske politike mora biti: izvoz agrarnih 
produkata (prerađeniii i surovih) u one države, 
koje ift najviše trebaju, a to su industrijske, na¬ 
pučene države. Naravno, da ove — punim pra¬ 
vom — za protuuslugu traže pogodnosti, da snteju 
kod nas, bez poteškoća, uvažati svoje industrijske 
proizvode. Nu kod nas se ide za tim, da se n. pr. 
Italiji zapreci uvoz industrijskih proizvoda, a 
omogući uvoz amerikanske masti i žitija preko 
Trsta i Rijeke. 

Mi ćemo u našem državnom kućanstvu imati 
reda istom onda, ako- ćemo voditi agrarnu poli¬ 
tiku, te uvesti zlatnu valutu, i ime će naše se¬ 
ljaštvo ojačati i moći da kupuje više industrijskih 
proizvoda, (.mašina i alata, umjetnog gnoja) po¬ 
trebnih mti za bolje gospodarenje. To pako znači 
znatno povišenje izvoza, aktivnu trgovačku 
državnu bilancu, jačanje kupovne snage dinara, 
bolje plaćanje državnih i privatnih nameštenika, 
te radnika, jednom rečju sveopće narodno bla¬ 
gostanje. 

Politiku, koju mi danas vodimo, znači osiro¬ 
mašenje širokih narodnih masa, a nerazmerno 
obogaćenje nekolicine bankara, industrijalaca i 
izvozničara. Da toga jednom nestane potrebno 
je, da se svi jugoslavenski seljaci organizuju i 
prisile sve političke stranke, da vode solidnu 
agrarnu politiku. 

Novine javljaju, da će se 30. i 31. V1J. 1924. 
održati kongres izvozničara u Beogradu. Kada će 
agrarci Jugoslavije održati svoj kongres? 


Socijalizam i agrarizam. 

Nekoji misle, a prividno i i gleda, da iinade 
oprečnosti interesa (probitaka) između radničkog 
i poljoprivrednog proletarijata. Ko pobliže pro¬ 
uči ovo pitanje vidit će, da tomu nije tako. Za 
vrijeme feudalnog sustava (sistema) nije se go¬ 
vorilo o agrarnom proletarijatu samo zato, što je 
riječ »proletarac« bila zamijenjena sa riječju 
»kmet« (rob zemlje; francuski »serf«, ruski »kre- 
posnije«, njemački »Leibeigene« i »Knecht«). U 
feudalno doba ne bijaše industrije ni financijalnog 
gospoca. siva, sva sredstva produkcije pred¬ 
stavljala je zemlja, pa budući je ondašnji vlada¬ 
jući stalež — plemstvo, posjedovalo zemlju, to je 
posjedovalo sva sredstva proizvodnje. Sve što 
se je na zemlji nalazilo: kuće, stabla, životinje i 
ljudi, bijaše vlasništvo »zemaljskog gospodina«. 
Prirodno je, da je narod (puk) teško snosio ovo 
feudalno stanje, koje ga je tištilo kao mora te nije 
slobodno mogao ni da diše svjež vazduh. Narod 
je uzdisao za nekakvom »starom pravdom« prem¬ 
da nije znao, šta ta stara pravda imade da znači. 
On je ali mislio, da se je u neko davno, staro 
doba, ipak narod slobodno kretao po zemlji, da 
si je čovjek slobodno ogradio komad njive, te na 

njoj, za sebe i svoju obitelj, sazidao malu kolibicu, 
koju mu nije imao pravo porušiti vlastelinski 
lugar ili majurgazda (špan), jer ju je sazidao na 
vlastelinskom zemljištu. Sredovječni kmet mi¬ 
slio je, da je u to staro doba seljak imao svoju 
hranu (žito), svoju stoku i svoju kravicu. Za tim 
starim vremenima, koje on, ni njegovi oci nisu 
pamtili, uzdisao je seljak-kmet. 1 kad mu je gro¬ 
fovska bahatost dodijala, kada više nije mogao 
da podnaša feudalnog biča, ustao je i bunio se. 
Bunio se seljak po svim dijelovima svijeta. Bu¬ 
nio se u rimskoj i grčkoj državi, bunio se u Fran¬ 
cuskoj, u Rusiji, a bunio se i u Hrvatskoj pod 
Matijom (jubcem pred ravnih 250 godina. No 
hrvatski, feudalni sabor, poslao je protiv njega 
par kompanija draguna, te pod konjskom kopi¬ 
tom i dragunskom sabljom podleže buntovna, re¬ 
volucionarna misao hrvatskog seljaka. Sa pro¬ 
zora tog feudalnog, hrvatskog sabora, gledalo je 
plemstvo i svećenstvo, ti hrvatski rodoljubni sta¬ 
liši, kako na Markovom trgu krvnik — na zapo- 
vjed tog feudalnog hrvatskog sabora — usijanom 
željeznom krunom kruni tog patničkog seljačkog 
kralja. 

Hrvatski seljak bunio se i protiv režima 
Khuen-Hedervary-a 1903. godine, ne zbog poli¬ 
tičkih, već radi ekonomskih razloga. On je svom 
nezadovoljstvu te godine dao oduška time, što je 
pljačkao plemićke dvorce, spaljivao gruntovne 
knjige (zemljišnike) rušio općinske štedionice i 
pljačkao židovske dućane. Htio je da ukloni sve, 
što ga je ekonomski tištilo. Nu opet je hrvatski 
sabor poslao vojsku, koja je ukrotila hrvatskog 
seljaka. A čime su u hrvatskom saboru, hrvat¬ 
ska gospoda i rodoljubi, ustali u obranu hrvatskog 
seljaka, nakon što su ga »napuntali« (bunili) 
protiv magjarsko-feudalnog režima, čiji pred¬ 
stavnik bijaše Khuen? Ničim. Dok je Khuen ci¬ 
nički u hrvatskom saboru ustajao protiv bun- 
džija, dotle su si gospoda »prala ruke« i šutila. 
Seljak bijaše prepušten svojoj sudbini. 

Malo sam zastranio, pa zato prekidam, da 
nadovežem tamo gdje sam zastao. 

Razvojem trgovine, novčanog gospodarstva, 
te obrta i industrije, počeo se je u feudalno doba 
razvijati slobodni stališ — t. zv. građanski 
stališ, koji se je u svom razvoju i napretku 
osjećao spriječen, skučen, od privilegija (povla¬ 
stica) feudalnog plemstva, te je istom zametnuo 
borbu. Ta borba započela je u Francuskoj. Po¬ 
najprije počeše slobodoumni pisci dokazivati 
ravnopravnost ljudi, a kada feudalna gospoda ne 
htjedoše slušati glas razuma, već nastaviše i na¬ 
dalje narod smatrati stokom i nemilosrdno ga 
isisavati, planulo je narodno ogorčenje u poznatu 
veliku francusku revoluciju, koja je /temeljito 
prodrmala feudalni sistem i razjurila francuske 
leudalce. 

Sjeme francuske revolucije, nakon punih 
stotinu godina, proklijalo je u Rusiji u velebnu 
rusku revoluciju, te je njome oslobođen ruski na¬ 
rod svojih domaćih stoljetnih tlačitelja, ruske 
feudalne gospode, kojoj na čelu stajaše ruski 
»Kaiser«: »car pravoslavnih«. On bijaše mate¬ 
rijalno (ekonomski) i duševno zarobio ruski na¬ 
rod, te ga je držao u ropstvu sa kozačko-feudal- 
nim knutom i pravoslavnim paklom. On je bio 
car ruski božjom voljom, drmao Rusijom kao 
pouzdanik božji i njegov zamjenik na zemlji. Jao 
si ga onome, koji bi dirnuo u neograničenu vlast 
tog božjeg pomazanika! Kad je slabost tog 
ugodnika božjeg, te histeričnost njegove žene i 
mračnjaštvo Rasputinovo prevršilo svaku mjeru, 
ustao je ruski radnik i zajedno sa ruskim seljakom 
za vječna vremena razjurio te božje ugodnike i 
pomazanike. Sada plug ruskog seljaka mirno reže 
brazde na, svojoj zemlji i to ondje gdje su do ne¬ 
davno stajali raskošni dvorovi ruskih boljara. 

Ruska revolucija za vrijeme svjetskog rata 
bila je jerihonska trublja, koja je zavađene na¬ 
rode dozivala pameti-Upozivala ih, neka prestanu 
u ludo proljevati ljudsku krv, jer svi narodi 

i m a d u pravo na slobodu. Ruski su revolucio¬ 
nara te svoje misli potvrdili, i djelom, te su svim 
narodima bivšeg ruskog carstva dali istinsku: 
slobodu. 

Svjetski rat svršio je pod jakim utjecajem 
ruske revolucije, čije je misli upotrebio Wilson„ 
da preko Oceana s njima bombarduje i ruši cen- 
tralno-feudalne sile. 

Nekoji misle, da je Amerika slučajno ušla: u 
rat, i to zato, da spasi zlato, koje je posudila An- 
tanti. To je samo materijalni dio ovog pitanja. 
Amerika se je pred sto godina borila za svoje 
oslobođenje protiv gospodarstva Engleza. Tu je 
borbu za slobodu mlade američke demokracije 
novčano i vojnički podupirala Francuska. Ame¬ 
rika je Francuskoj bila dužna da uzvrati taj dug 
i to tim više, što je od ispada svjetskog rata ovi¬ 
silo, dali će u Evropi vladati demokracija ili pako 
feudalni Carizam i Kaisertum. Zato prva četa 
vojnika, koju je Amerika početkom 19k8. godine 
iskrcala na francusko tlo —- nije otišla na bojno 
polje, već na grob La Fayette-u, da se pokloni 
tom velikom francuskom heroju, koji je sa svojim 
drugovima prešao Ocean, da se bori za američku 
slobodu. 

Gledajući u Parizu tu veličanstvenu manife¬ 
staciju američko-francuskog bratstva, osjećao 
sam, da na mjesto ispalog suborca za slobodu 
Evrope, da na mjesto trulog carističkog kolosa, 
stupa na bojnu pozornicu demokratski kolos Ame¬ 
ričke Unije. I dok sam pred kratko vreme tužno 
motrio, kako parižlije skidaju ruske zastave, jer 
Rusije bijaše nestalo sa ratne pozornice, ulazak 
Amerike napunjao me je dvostrukom nadom: da 
će, uz pomoć Amerike, Antanta dobiti rat i da će 
isti svršiti pod povoljnim uslovima za malene, 
potlačene narode. 

Još se armade američke demokracije nisu ni 
bile započele hvatati u koštac sa kaiserovirn voj¬ 
nicima, već se je nečuvenim štropotom i brzinom 
rušila trula, feudalna zgrada, predstavnica i iz- 

vršiteljica feudalne prevlasti u Centralnoj Lvropi. 
Rat je pod pritiskom 14 točaka Wilsonovih i ame¬ 
ričkog oružja svršio pobjedom Antante. 

I Južni su Slaveni postali slobodni. Našim 
seljacima nije dostajala samo politička sloboda, 
oni su tražili i ekonomsku. Zato su se koncem 
1918. god. opetovali prizori — samo u većem 
opsegu — sličnim onima iz 1903. godine: seljaci 
gone feudalce preko Drave, Dunava i Tise. Uni¬ 
štavaju njihove dvorce i sve što ih sjeća na staro 
gospodstvo, te traže, da im se razdijeli zemlja, 
koju su feudalci posjedovali. Naša je država mo¬ 
rala provesti agrarnu reformu. 

Došla i naša nova država. Netaktično počinje 
sa batinjanjem i žigosanjem stoke. Narod se 
buni, a naša vojska tu bunu guši u krvi. Hrvatski 
je dio našeg naroda proglašen nepouzdanim i 
antidržavnim. I tu sada počinje borba »separa¬ 
tista« i »državotvornih« elemenata. Sve drugo 
je potisnuto u pozadinu. Sada stupaju na pozor¬ 
nicu Pašić i drugovi. Za Pašića sam od nebro¬ 
jenih srpskih izbjeglica čuo: »taj više neće na¬ 
trag!« I Pašić se je povratio u Srbiju, te danas 
drma ne samo Srbijom, već čitavom domovinom 
Srba, Hrvata i Slovenaca. Taj demagog, koji je 
svoju karijeru započeo bunom, koja svoj povod 
imađaše u žigosanju stoke, vodi glavnu riječ pro¬ 
tiv hrvatskog demagoga Radića, koji svoju po¬ 
ratnu karijeru započinje bunom, izazvanom 
nespretnim i nasilnim žigosanjem stoke. 

Pašić je bjegao u Bugarsku i tu tražio pomoć 
protiv Obrenovića. Radić je memorandumima 
ponajprije pokucao na sva diplomatska predstav¬ 
ništva velikih sila, pa kada mu sve to nije pomo¬ 
glo, otišao je u Rusiju. Rek bi, da je svoju sudbinu 
vozao sa boljševičkom Rusijom. 

Pašić je bio sljedbenik poznatog ruskog re- 
volucionarca-komuniste Bakunjina. Kad su ideje 
ovoga pobijedile u Rusiji i Radić ih hoće — kao 
protuustuk velikosrpskog centralizma — da pre¬ 
sadi u Jugoslaviju, Pašić ustaje protiv njega, a 

Radić bježi iz zemlje. Kamo? To je nuzgredna 
stvar. 

Čudna je sličnost ovih ljudi? Ko ce da po¬ 
bjedi? Bilo bi zlo, da pobjedi Pašićev plemnski 
centralizam, a isto bi značila i pobjeda Radićevog 
plemenskog separatizma, jer bi ovaj lako postao 
plijen nesređenog boljševizma. 

Naša država, na sreću, sastavljena je od 
ogromne većine maloposjednika — seljaka. Svaki 
seljak ima svoju kućicu, njivu, te je zaokupljen 
dnevnim poslom na polju, u štali, u kući. Seljak 
svake jeseni i proljeća mora da ore, brana i sije, 
mora da skida prirode i da ih spravlja, mora da 
hrani i njeguje stoku. On irnade određeni posao 
za cijelu godinu. Taj posao traje dulje od posla 
industrijskog radnika, jer je od sjetve do žetve 
priličan razmak. A osim toga seljak ne može 
uzeti svoju zemlju, kuću, stoku i zalihe hrane, Sje¬ 
mena i stoke, pa ju naprtiti na leđa i otići u bijeli 
svijet. Seljak je svojim radom vezan uz zemlju. 
U tome je bitna razlika između seljaka i radnika. 
Zato se kod nas najstabilnija politika može da 
vodi, ako li se osloni na seljaka. 

Politika ali, koju vode Pašić i Radić, to nije 
seljačka politika. To je politika srpske i hrvatske 
gospode, koja se bore za prevlast u ovoj državi. 
Srpski seljak ne će da tlači hrvatskog, a bogme 
ni slovenačkog. Kada će seljaci, da se slože, tada 
će nestati i ove gospodske svađe. 

Ako li seljački proletarijat ide za tim, da 
dođe do zemlje, to njegovo nastojanje, da se do¬ 
mogne sredstava produkcije od kojeg žive, jeste 
prirodno i opravdano. Isto tako opravdano je na¬ 
stojanje radnika, da dođu u posjed tvornica. Da 
u ovom pitanju ne bude skokova, nasilja, za to je 
pozvana državna uprava, koja mora voditi pri¬ 
vrednu (ekonomsku) politiku države tako, da po¬ 
najprije udovolji potrebama širokih seljačkih i 
radničkih masa. 

Prošla su vremena, kad se je seljak na dogled 
vlastelinskog četveroprega pokorno ugibao s puta 

i ponizno sagibao hrptenjaču i ropski pozdravljao 
»zemaljskog gospodina«. Seljačke su mase danas 
svijesne svoje brojčane i ekonomske snage. 
Kada bi pako kod nas te seljačke mase slijedile 
svoju seljačku, agrarnu, politiku, i to politiku, koja 
ide za tim, da se svi jugoslavenski seljaci od Ja¬ 
drana do Crnog mora ujedine u jednu seljačku 
jugoslavensku državu, u kojoj srpski opanak ne 
će poput grofovske čizme gaziti hrvatski ili bu¬ 
garski opanak ili pako obratno, tad bi kod nas na¬ 
stupio trajan red, mir i zadovoljstvo. Čim se svi 
jugoslavenski opanci >budu organizovali, nestati 
će separatista sviju boja. 

Radništvo u jugoslavenskoj seljačkoj državi 
ne mora da se boji za svoj opstanak. Primjer je 
boljševička Rusija. Radnici su mirno pustili se¬ 
ljake, da zaposjednu vlastelinske zemlje,^ a seljaci 
pustiše radnike, da zauzmu kapitalističke tvor¬ 
nice. Tim je u glavnom provedena dioba rada 
između seljaka i radnika. Dakako, da svaki rad¬ 
nik nije mogao doći u posjed jedne tvornice, kako 
je svaki ruski seljak mogao- postati vlasnik jed¬ 
nog malog seljačkog posjeda. To nije moguće, 
a nije ni potrebno. Nemoguće je zbog toga, što 
napredak tehnike (mekanizacija) traži, da se čim 
bolje i jeftinije proizvađa, a to je moguće, ako se 
radnici specijalizuju za proizvađanje pojedinih 
djelova, koji se kasnije sastavljaju u kompliko- 
vanu cjelinu. Pomislimo samo, koliko radnika 
raznih struka rade na različnim djelovima iz kojih 
je sastavljen jedan auto, jedna parna mašina, 
jedna vršalica, jedan plug i t* d. — Koliko bi ali 
koštao, jedan auto, da ga cjielog napravi jedan 
radnik. Pitanje je opet, bili ga on sam znao i 
mogao, da napravi? Da industrijska proizvodnja 
(produkcija) bude dobra i jeftina, potrebne su 
kompllkovane (zamršene) i skupocjene mašine, 
koje proizvađaju pojedine dijelove, te pojeftinjuju 
fabrikaciju u veliko. Za to je rad tvorničkog iad- 
nika vezan na skupni rad većeg broja radnika i 

u većoj tvornici. Slično je i sa poljoprivrednim 
industrijama (šećerane, pivovare). 

Kako smo vidjeli, seljaci i radnici imadu 
prava, da u svoje ruke dobiju ono, od česa ini 
ovisi življenje. Kada pako dođu u posjed zemalja 
i tvornica, nastaje pitanje: otkuda im novaca za 
vođenje posala. To nastojanje za samo¬ 
stalnim ekonomskim življenjem ovih dviju pro¬ 
izvodnih klasa dolazi u konflikat sa dosadašnjim 
društvenim poretkom. Svakako ie nepravedno, 
da netko na ovaj ili onaj način dolazi u posjed 
ogromnih iznosa novca, pa da pomoću njega za- 
gospodu.ie čitavim privrednim životom naroda, 
kako se je to dogodilo poslije svjetskog rata, da 
su banke i savezi banaka, zagospodovale trgo¬ 
vinom i industrijom kao nikada u povijesti čo¬ 
vječanstva. 

Tu veliku oprečnost između novčanih gavana 
i siromaha pozvana je da izgladi država. Nu 
naša država pokazala je. da malo haje za riješa- 
vanje socijalno-ekonomskih problema. Njoj je 
glavni problem (pitanje) tko će doći na ministar¬ 
ska jasla! 

U pitanju organizacije seljačkih i radničkih 
proizvodnih organizacija i njihovog a'krediR- 
vanja morale bi glavnu ulogu igrati razne udruge. 
! u ovom pogledu radnici su prednjačili sokacima. 

Mora se priznati, da su radničke vođe uvijek 
uzimale u obranu seljaštvo i zemljoradnički pro¬ 
letarijat. te su u svom programu imali i provađa- 
nje socijalno-ekonomskih reformi, koje su se od¬ 
nosile i na poljoprivredu. Tako je sva sncijali- 
stična književnost puna tog nastojanja. Tko hoće. 
da se o tom pobliže obavjesti, neka pročita moje 
sastavke »Socijalizam i ruska revolucija«, »Ru¬ 
sija prije revolucije« i »Komunizam i seljaštvo«, 
sadržane u knjizi »Agrarna reforma« (Agrarna 
biblioteka, Zagreb. Sudnička ulica 9. — Cijena 
15— Dinara). Jedno od takovih nastojanja po¬ 
kretača radničkog pokreta bilo je ono prigodom 

proglašenja oariške komune 1871. Proglas pariške 
komune na francuske seljake glasi: 

Radnicima zemlje. 

»Brate, varaju te. Naši su interesi zajednički. 
Ono. što ja tražim, a za čime i ti težiš: emanci- 
naciju (oslobođenje), koje ja tražim, jeste i tvoje. 
Što smeta, ako li hljeb (kruh), odijelo, krevet i 
oomoć fali više u gradu, neg li na selu, ako li to 
fali onima, koji proizvađaju bogatstvo zemlje? 
Što smeta, ako li se tlačitelj zove veleposjednik 
umjesto industrijalac? Tebi, a i nama dan je dug 
i težak, i ne donaša nam ni ono, što potrebujemo 
za uzdržavanje života. Tebi, kaošto i nama, fali 
sloboda, užitak, življenje srca i duba. Mi smo 
jošte uvijek. Ti i ja, robovi bijede.« 

»Eto, više od jednog stoljeća, zemljoradnice, 
bijedni radnice, što opetovano čuješ, da je svo¬ 
jina sveti plod rada. T Ti u to vjeruješ. Ali otvori 
oči i pogledaj naokolo: pogledaj sama sebe i 
vidjet ćeš, da je to laž. Eto. ostario si- uvijek si 
radio; sve tvoje dane života proživio si sa lopa¬ 
tom i kosom u ruci, od zore do sutona — a ipak. 
ne samo, što se nisi obogatio, nego nemaš ni kore 
hljeba za tvoju starost. Sve tvoje prihode upo- 
trebio si' za uzgoj djece, koju će ti istrgnuti vojna 
obveza, ili će se i oni okućiti, te kaošto i ti ži¬ 
vjeti životom teeleće marve. eda napokon jadno 
svrše, kao i ti. ier zbog izgubljene snage mišica 
ne možeš više, da nađeš rada — dočim će tvoja 
djeca biti prestrašena teretom i slikom tvoje sta¬ 
rosti. koja će te uskoro prisiliti, da od vrata do 
vrata 1 tražiš prezren i leden prosjački milodar.« 

»To nije pravedno: ne osjećaš li to. o brate 
seliače? Vidiš dakle, da te varaju, jer kada bi vlas¬ 
ništvo bilo plod rada, ti bi bio vlasnik ti. koji si 
toliko radio. Ti bi posjedovao onu malu kućicu 
sa perivojem i vrtom, što ti bijaše san, svrha i 
strast cijelog tvog života, ali što nijesi uspio, da 
postieneš — a ako li si uspio, to si nesretniče. do 
toga došao dugom, koji te rastače, izjeda, te koji 

će prisiliti tvoje sinove, čim zaklopiš umorne oči, 
ako li ne i prije, da prodadu taj krov, koji te je 
toliko koštao! Ne, brate, rad ne rađa posjedom. 
Taj se slučajno prenaša ili zadobije lukavošću. 
Bogataši su besposlice: radnici su siromasi — i 
ostaju siromasi. To je pravilo: sve drugo nije 
nego izuzetak.« 

»To je nepravedno. Eto, zašto je Pariz ne¬ 
miran, bučan, buni se i hoće. da promjeni zakone, 
koji daju bogatašima svu vlast nad siromasima. 
Pariz hoće, da seljački sin bude isto toliko pre- 
svjećcn (učen), koliko i bogatašev i To b e s - 
platno, jer ljudska znanost jeste opće dobro 
svih ljudi.« 

Proglas zatim napada korupciionističko-mo- 
narhistički režim Napoleona III., te traži, da Nje¬ 
mačkoj 5 miljardi zlatnih franaka plate oni. koji 
su htjeli rat, te nastavlja: »Pariz napokon hoće. 
— slušaj dobro. — o zemljoradniče, siromašni 
nadničare, ti od kajišara (zelenaša) izjedani ma¬ 
leni posjedniče, ti kmete; vi svi. što šijete, ža- 
njete i znojite se za korist onoga, koji ništa ne radi 
- Pariz hoće. da zemlja bude zemljo¬ 
radniku, a 1 a t r a d n i k u. a r a d z a s v e.« 

»Pat. što ga Pariz sada vodi. jeste rat protiv 
zelenaštva (kamatništva), laži i ljenčarenia. Veli 
se: narižliie, socijaliste hoće d n »sadru« (e-niM. 
—- Oh. dobričine, zar ne vidite, tko to veli? Ne 
znači li možda »dijeljenie« živjeti od tuđe muke 
(rada), ne radeći ništa? — Biti ćete kadkada 
čuli. kako lopovi eda izbjegnu kazni, viču: udri 
lopova! I uspije im pobjeći, a okradeni biva 
uapšen.« 

»Daj plodove zemlje onome, koji ju radi! 
Svakome svoje: rad pako svima. Neka ne bude 
više bogataša i siromaha. Ne više rada bez po¬ 
činka. niti počinka bez rada. To je moguće: bilo 
bi bolje u ništa ne vjerovati, neg li vjerovati, da 
ie pravda nemoguća stvar. Potrebno je jedino, 
da se učine dobri zakoni, što će se dogoditi, kada 

radnici ne će više biti varani od lijenčina i dan¬ 
guba.« 

»Tada će. vjerujte, braćo, tržišta i pazari (va¬ 
šari) biti bolji za one, koji proizvađaju meso i žito. 
te i obilatiji za sve, no što su bli u doba careva i 
kraljeva. Tada će biti slobodan od poreza, na¬ 
meta. desetine, što sve, kako vidite, velika (fran- 
cuska)revolucija jošte nije potpuno uklonila.« 

»Vi vidite dakle, obitavaoci sela stvar, 
za koju se bori Pariz, jeste Vaša, 
te radi za Vas, kada radi za rad- 
n i k a. • Generali, koji ga u ovai čas napadaju 
IPariz). to su oni. koji su izdali Francusku. Za¬ 
stupnici (poslanici), koje izabraste bez da ih Do¬ 
znavaste, hoće. da uspostave staro stanie (Ffen- 
rika V.). Ako li Pariz nadne, ropski jaram ostati 
će visjeti o vašem vratu i preći će na vaše sinove. 
Pomognite, dakle, da stvar Pariza pobjedi i, što 
se god desilo, sjetite se ovih riječi: Zem'ja 
zenmoradniku, alat radniku a rad svima!«« 

Netko će reći: zatvorite ga! Taj prinovijeda 
boljševizam! Ta što mislim i osjećam otvoreno 
ispovijedam. Valida nismo žudili slobodu, da 
ostanemo skučeni, mameluci i ropske duše. ka¬ 
kovi smo bili nod Austro-Ugarskom. Ako li se 
netko plaši slobode, ili je imade odviše slobode, 
neka ode u engleske kolonije! Vriieme i«, da 
prestanemo voditi politiku prestiža i noia. te da 
otvoreno i muževno pogledamo realan život i 
prama tome udesimo naše življenje. 

.Ta Sam uvijek bio uz one, koji su trpjeli. Uvijek 
sam zagovarao pravednu seljačku stvar. Za 
mene je bilo doličnije i plemenitije raditi za na¬ 
rod i biti u službi narodnoj, negoli služiti gavane 
i akcijonarska društva. Ako li netko hoće. da 
bude glup. ili pako farizejski zatvara oči i prelazi 
preko realnosti, te mu zakon zato daje pravo, mi¬ 
slim. da i ja imam barem toliko prava, da upozo¬ 
rim na socijalno-političke reforme, bez kojih će 
naš državni brod da doživi brodolom! 

Ja pako ne spadam među one, koji taj brodo¬ 
lom žele! 

Netko će reći, da su kod nas prilike drukčije, 
jer da kod nas imademo veliki broj samostalnih 
seljaka a malo radnika, pa da zbog toga kod nas 
nije potrebno provađanje ovako radikalnih /so¬ 
cijalnih reformi, kako su bile provedene u Rusiji. 
Mi u istinu imademo veliki broj seljaka, koji imade 
svoje zemlje, imade ali i veliki broj onih, koji ne¬ 
maju dovoljno zemlje, da bi mogli pristojno živjeti, 
a imade i priličan broj onih, koji nemaju nikakove 
zemlje, izuzev one, dobivene putem agrarne re¬ 
forme. Ako li ćemo se samo brinuti, da seljak ima 
samo stanovitu površinu zemlje, a ne ćemo ga 
jeftinim kreditom, poukom i drugim pomagati, da 
iz te zemlje izbije čim veći prihod, opda ne ćemo 
ispuniti našu dužnost naprama seljaku. Pogotovo 
pako ne onda, ako li ćemo voditi takovu carin¬ 
sku i financijsku politiku, koja direktno ide za tim,' 
da na račun seljačkih masa napuni džepove onima, 
koji nikada nemaju dosta novca i bogatstva. 

Ako li naša država bude provela barem onaj 
socijalno-ekonomski program, koji zagovara 
»Agrarno-seljački savez«, onda će naša državna 
zgrada biti postavljena na čvrst temelj, a to je: 
dobrostojeće i zadovoljno seljaštvo. U provađa- 
nju ovog programa ja se ne bojim, da bi se onaj 
agrarni pokret izrodio u boljševizam. Najbolji 
nam je dokaz sama Rusija, čiji su seljaci sljedili 
boljševike i komuniste, dok nisu došli u posjed 
zemlje. 








Agrarno-seljački savez. 


Naše gradjanske stranke bile su primorane 
provadjati agrarnu reformu pod pritiskom onog 
velikog Vala, što je koncem rata, iz širokih pusta 
revolucijonarne Rusije bio preplavio Evropu, te je 
sa jačom snagom od carskih ruskih annada bio 
prevalio Karpate, prešao madjarsku ravnicu i do¬ 
šao do nas. Na Bravi, kao da se je prividno 
zaustavio. Kod nas je narod već prije progla¬ 
šenja boljševizma u Madjarskoj, bio razjurio naše 
feudalce. Pametno je bilo od naših gradjanskih 
stranaka, što su provadjanjem agrarne reforme 
odozgo, t. j. sa strane vlade, nastojali, taj val uti¬ 
šati i bujicu svesti u njeno redovito (normalno) 
korito. Kako je ali dalnji razvoj dogadjaja po¬ 
kazao, te naše gradjanske stranke nisu mislile, da 
iskreno i trajno provedu agrarnu reformu. To im 
je bilo samo sredstvo političke, partajske agitacije, 
da zadobiju čim više gumenih kugljica, a isto¬ 
vremeno mnogim partajskim advokatima bila je 
bogat izvor zarade. Značajno je za neiskrenost 
naših gradjanskih stranaka, što nijesu odmah, i to 
zakonom riješile agrarno pitanje, već su donijele 
naredbu o četverogodišnjem zakupu. Računalo se, 
da će se kroz ovo vrijeme revolucionarni duhovi 
da primire, te gladna, bespravna, seljačka masa 
da će biti zadovoljna, ako li kroz 4 godine bude 
imala zemlju, da se malo najede, podkoži, a kad 
ju mine najjača glad, i kada se malko primiri, da 
će se milom ili silom moći ju prisiliti, da zemlju 
povrati veleposjednicima. 

To privremeno provadjanje agrarne reforme 
željeli su i veleposjednici sami, pa kada se je pri¬ 
bližavala ova godina, kojom ističe privremeni za¬ 
kup, veleposjednici su stvorili sredinom 1923. 
jaku organizaciju »Njivu«, kojoj su dali značaj 
(obilježje) poljoprivrednog društva, čije je statute 
(pravila) potvrdilo ministarstvo poljoprivrede. 

Članom »Njive« može biti samo onaj zemljorad¬ 
nik. koji posjeduje najmanje 50 kat. jutara zemlje. 
Kada se znade, da u Vojvodini imade seljaka, koji 
posjeduju i preko 300 jutara zemlje, onda bi čo¬ 
vjek na prvi mah mislio, da je to zbilja prilično 
demokratska organizacija. Nu kada se uoči. da ti 
dobro stojeći 1 seljaci, od preko 50 jutara zemlje, 
nemaju interesa da se provadia agrarna reforma, 
jer od nje zemlje ne mogu dobiti, a naprotiv mno¬ 
gima su oduzete zemlje, koje su od veleposjeda 
imali u zakupu, te su te zemlje date siromašnim 
seljacima, koji nijesu imali malo ili ništa svoje 
zemlje, onda je jasno, da se veleposjednici nemaju 
bojati ovakovih članova »Njive«, jer su to njihovi 
prirodni saveznici. Takovi gazde-seljaci, nastoje, 
da se još većma rašire, knonjom zemlje od vele¬ 
posjednika, koji bi rado bacili s vrata agrar, te 
zemlju uz gotove pare, vesela srca prodali tako¬ 
vom gazdi-seljaku. Nu sudbina je htjela drukčije! 
Tu raskomadanu velčposjedničku zemlju grčevito 
drže interesnti agrarne reforme, naša seoska 
raja, te ju ne pušta! Gazdi-seljaku provadjanje 
agrarne reforme nanijelo je i drugu štetu, a to je: 
dok seoski zemljoradnički proletarijat nije imao 
svoje zemlje, bio je primoran ići na nadnicu. Sada 
je tog proletarijata manje, na i gazda-seljak mora 
da plaća skuplje nadnice. To su dakle razlozi, zbog 
kojih je u veleposjed'ničko udruženje »Njiva« ušla 
tobože demokratska ustanova, da mogu članom 
biti i oni. koji posjeduju barem 50 katastr. jutara 
zemlje. 

Organizacija veleposjednika u »Njivi«, a oso¬ 
bito reakcijonaran istup homogene radikalne vlade 
početkom 1924., koja je bezobzirce počela oduzi¬ 
mati seljacima zemlju i vraćati ju pravoslavnim i 
drugim crkvenim ustanovama, izazvala ie reakciju 
kod jugoslavenskih seljaka, te je 23. marta u No¬ 
vom Sadu. a 30. marta 1924. u Zagrebu obdrža- 
vana velika skupština interesenata agrarne re¬ 
forme iz zagrebačke okolice. Ta je skupština 
donijela i rezoluciju, da se seljaci organizuju po¬ 
put veleposjednika. Ja sam na zagrebačkoj skup- 

4 

stini o toj organizaciji seljačkoj rekao (vidi članak 
»Pokret seljaka za agrarnu reformu« štampan a 
»Meji« br. 6. od 31. marta 1924.) ovo: 

»Nu i kod nas je reakcija jaka. Ona se osniva 
na kapitalu te u pitanju agrara misli, da joj ne bi 
škodili par stotina jakih veleposjednika. Jedan 
grof-feudalac pred dvije godine rekao mi je: 
»Zašto nama oduzimate zemlju: hoćete da nas 
svedete na prosjački štap? Mi smo bili dobri mo¬ 
narhiste i stup starog režima, pa bi to isto mogli 
biti i novom!« — Ja sam mu odgovorio: »Za to je 
vrag i odnio stare režime, pa da se to i nama ne 
dogodi, mi hoćemo, da narod bude vlasnik zemlje, 
jer narod bez zemlje jeste duša bez tijela, a država 
u kojoj je narod kmet, bez svoje zemlje, jeste gra- 
djena na pijesku«. Nu naši reakcijonarci ne misle 
tako! Da oni tako misle, bili bi odavna definitivno 
riješili ovo pitanje. Privremeno stanje škodilo je 
silno seljaštvu, koje je kroz ove četiri godine 
moglo isplatiti zemlju, jer je »konjunktura« za po¬ 
ljodjelca bila dobra, cijene su prirodnina bile vi¬ 
soke. U ono su doba veleposjednici bili manji od 
makova zrna, te bi bili pošto poto prodali. Kroz 
ove četiri godine narod nije mogao svoje viške da 
uloži u zemlju, te je mnogo novca potrošeno uta¬ 
man. Sada nastupa općenita skupoća i skupoća 
novca, što jako oteščava riješenje ovog pitanja. 
Upravo zbog ovog seljaci se moraju da organizmu 
poput veleposjednika, eda ovo pitanje bude za njih 
povoljno riješeno«. 

»Kako naši reakcijonarci misle, najbolji je 
primjer, što ne dozvoljavaju razdiobu državnih 
dobara. Kod svih naroda, kod kojih se je prova- 
đjala agrarna reforma, pod agrarni nož ponajprije 
su došle državne zemlje, te one »mrtvih ruku«. Mi 
imademo dva velika državna dobra, koja su pri¬ 
padala Habsburgu: Topolovac kraj Siska (20.000 
jutara) i Belje u baranjskom trokutu (90.000 ju¬ 
tara). Umjesto, da se Belje, koje se nalazi na sa¬ 
moj suhozemnoi granici, razdijeli rnedju naš na¬ 
rod, te da se na toj izloženoj državnoj točki stvori 
živ narodni zid, to se veliko dobro sada daje u 

zakup, jer je tobože industrijalizovano. Kad se je 
moglo dirati u privatne veleposjede i industrijali- 
zovane, onda se mora i u državne, jer to traži dr¬ 
žavni interes, zbog kojega se i provadja agrarna 
reforma«. 

Moje je davno uvjerenje, da bez dobre stališke 
organizacije, poput one socijalista, naši seljaci ne će 
nikada doći naprijed, pa sam poslije zagrebačke 
skupštine živo pregnuo, da provedem organizam 
čiju jugoslavenskih seljaka. U »Meji« od 30. 
aprila 1924. br. 8. napisao sam članak »Agrarno- 
seljački savez«, u kojemu sam izložio glavne misli 
na kojima mora, da i kod nas bude provedena sta- 
liška organizacija seljaka poput one u Švicarskoj 
gdje je pred 25 godina osnovan Seljački savez 
(Bauerbund), kojemu su pristupili svi seljaci bez 
razlike narodnosti (Nijemci, Francuzi i Talijani). 

^ U br. 9. »Meje« od 1 15. maja donio sam pravila 
»Agramo-seljačkog saveza«, te ista popratio ovim 
riječima: »Agrarno-seljački savez ide za privred¬ 
nim i prosvjetnim pri dizanjem naših seljaka od 
Triglava do Vardara. Oni će raditi, da se kod nas 
već jednom započne provadjati agrarnu politiku, a 
to nije ništa drugo, nego li politika hljeba. A ta 
nam je svima zajednička. Kad seljak bude dobro 
stajao i 1 bude prosvjećen, tada će i ostalim stale¬ 
žima biti bolje. Nu jedno mora da se oživotvori, a 
to je, da seljak prestane biti predmet izrabljivanja 
sviju i svakoga; on mora jednom, da počne živjeti 
svojim samostalnim životom. Seljački je stalež 
nepresušivo vrelo iz kojega crpe svoju životnu i 
ekonomsku snagu svi stališi, pa zato moramo da' 
mu posvetimo svu pažnju, eda nam to životno 
vrelo ne presahne. Povjest nas uči, da su samo 
oni narodi propali 1 , kod kojih je državna uprava 
vodila politiku u korist velikih i moćnih pojedi¬ 
naca, koji su ugnjetavali i isisavili seljačku masu. 

Sa riješenjem privredno-prosvjetnih pitanja, 
od kojih ovisi opstanak i napredak seljaštva, ve¬ 
zano je pitanje ekonomskog (privrednog) i poli¬ 
tičkog opstanka naše države. Svi koji ovako misle, 
morali bi stupiti u zasnovani A. S. Savez«. 

Odziv je bio iznad očekivanja. Iz sviju strana 
naše države dobio sam pisma pristajanja, a hr¬ 
vatski seljaci iz okolice Zagreba (opć. Sv. Klara) 
prvi su osnovali mjesnu organizaciju Agrarno- 
seljačkog saveza. Pokret je ali odmah prešao i u 
Sloveniju, te sam ovog proljeća u Murskoj Suboti 
držao predavanje delegatima općinskih agrarnih 
odbora, a početkom oktobra u Mariboru. Sa zado¬ 
voljstvom sam konstatirao, da naši seljaci irnadu 
zdrav pogled na sva važnija agrarna pitanja. Oni 
dobro razumiju i shvaćaju realnu gospodarsku 
politiku, t. j. politiku kruha (hljeba). Budući pako, 
da bez zemlje nema hljeba, to Agrarno-seljački 
savez u prvom redu ide za tim, da seljaci postanu 
samostalni, t. j. vlasnici zemlje. Kada jednom 
seljak-proletarac postane vlasnik zemlje, onda su 
njegovi interesi jednaki (istovetni) sa svim inte¬ 
resima seljaka-zemljodjelaca, bez obzira na to, 
da li imade 10 ili 15 jutara zemlje, pa sam zato i 
pravila »A. S. Saveza« tako sastavio, da u nj 
mogu ući i seljaci, koji nisu interesenti agrarne 
reforme. Izmedju seljaka siromaha, koji posje¬ 
duje par jutara zemlje i onih koji posjeduju dese¬ 
tak jutara, sa gledišta agrarizma i državno- 
agrarne politike nema nikoje razlike, nema su¬ 
protnosti (oprečnosti) interesa (probitaka). U in¬ 
teresu je sviju, da čim više prihoda iz zemlje do¬ 
biju, da od tih prihoda irnadu čim više koristi, da 
plaćaju čim manje poreza i nameta, da irnadu 
jeftine kredite, dobre ceste, odvodnjena polja, 
jeftino gradjevno i ogrijevno drvo itd., te da pla¬ 
ćeni porezi i nameti budu pometno utrošeni. 

A. s. savez ne pravi razlike izmedju seljaka 
interesenata agrarne reforme i onoga koji imade 
dovoljno zemlje. On ide za tim, da svim jugosla¬ 
venskim seljacima bez razlike imena i vjere olakša 
življenje, te da se čitav naš seljački stalež kul¬ 
turno (prosvjetno) i materijalno (ekonomski) 
pridigne. 

Uvidio sam, da prva pravila (statuti) bijahu 
nešto komplikovana i manjkava, pa sam ih prei¬ 
načio, te sada ovako glase: 

Pravila Agramo-seljaškog saveza«. 

Cl. 1. 

U svrhu zaštite i napredjenja privrednih (go¬ 
spodarskih) i staliških interesa (probitaka) malo- 
posjednika osniva se »Agrarno-seljački savez* 
Kraljevine SHS. sa sjedištem u Zagrebu. Da taj 
cilj (svrhu) postigne, organizacija (udruženje) 
Agrarno-seijačkog saveza radit će i nastojati, da 
se u državi SHS. osobita briga posveti unapre- 
djenju poljoprivrede, te da se vodi politika malo- 
posjednika uopće, a napose: 

a) da se čim prije definitivno riješi pitanje 
agrarne reforme u korist maloposjednika, eda se¬ 
ljak trajno postane vlasnik veleposjedničke zemlje; 

b) da se pod udar agrarne reforme stave sva 
crkvena i državna dobra (Topolovac, Belje, Ka- 
rađordevo); 

c) da se ukinu sve izvozne carine na poljske 
i stočarske proizvode: 

d) da se ukinu i snize carine na poljoprivredne 
potrepštine (mašine, alate itd.); 

e) da država provede u život jeftini hipote- 
karni i lični kredit za maloposjednike; 

f) da svi zakoni u državi budu učinjeni u ko¬ 
rist i razvoj seljaka (zemljoradnika) kao najbroj¬ 
nijeg i najvažnijeg stališa u državi; 

g) da država u prvom redu putem Narodne 
banke, ili posebne agrarne banke, podupire poljo¬ 
privredno produktivno (privredno) i kreditno (vje- 
resijsko) zadrugarstvo; 

h) da država provede podržavljenje (etatizo- 
vanje) vodenih snaga, šuma, ugljeno- i rudokopa; 

i) da se preustroji (reformiše) pučka škola 
prama savremenim narodnim potrebama, te da se 
podigne potreban broj praktičnih poljoprivrednih 
škola za seljake, te da namjesti dovoljan broj 
okružnih ekonoma, uredi poljoprivredno knjigo¬ 
vodstvo, statistiku itd.; 

j) da se osobita briga posveti podizanju obrta 
(zanata) i industrije uopće, te osnuju potrebne 
obrtno-industrijske škole; 

k) da se jeftinim kreditima podupire podi¬ 
zanje obrta’ i poljoprivredne industrije na zadruž¬ 
noj osnovci (temelju); 

l) da se urede stari, otvore novi p u tevi, te 
podignu potrebne ekonomske željeznice; 

m) da se reformiše državna uprava i uredi 
činovničko pitanje, jer će ovo biti najuspješnije 
sredstvo protiv korupcije; 

n) da se provede u život državno osiguranje 
poljodjelaca protiv požara, grada (tuče), poplave, 
zaraze stoke i to na zadružnoj osnovci; 

p) da se provedu potrebne melioracije pod¬ 
vodnih i močvarnih zemljišta, te osobita briga po¬ 
sveti pobijanju malarije i higijeni (zdravstvu) sela 
uopće, te da se podržave apoteke (ljekarne) kako 
bi narod imao više jamstva, da će imati dobre, a 
i jeftinije lijekove. 

Cl. 2. 

Za postignuće tih ciljeva »A. s. s.« provesti 
će organizaciju seljaka u čitavoj Jugoslaviji, te 
će osnivati mjesne i regijonalne odbore. 

Za provadjanje Ovog programa »A. s. s.« ob- 
državati će predavanja, javne zborove, i pouz¬ 
dane sastanke, te izdavati brošure i novine, raspa- 
čavati letke, eda zemljoradnicima (poljodjelcima) 
razjasni važna privredna (gospodarska), pro¬ 
svjetna (kulturna) i politička pitanja, koja stoje u 
vezi sa ciljevima (svrhama) naznačenim u Cl. 1. 

U istu svrhu »A. s. s.« podnašat će svim dr¬ 
žavnim čimbenicima (faktorima), te vodstvu po¬ 
jedinih stranaka predstavke, koje se odnose na 
ove predmete. 

Cl. 3. 

Redovitim članom organizacije može biti 
svaki seljak (maloposjednik, poljoprivrednik), ako 
posjeduje barem l A kat. jutra svoje zemlje, ili ako 
toliku površinu imade u zakupu, te potpiše izjavu, 
da usvaja program organizacije. 

Neredovitim članom može biti svaki prijatelj 
»A. s. s.« ako li plati istu članarinu. Može sudje¬ 
lovati u radu kao svaki redoviti član, samo nema 
prava da glasa, a ne može ni da bira, a niti može 
da bude izabran. 

Svaki član plaća kod upisa unaprijed D. 20.— 
godišnje članarine. 

Cl. 4. 

»A. s. s.« može u mjestima gdje imade barem 
20 članova osnivati mjesne organizacije. Taj 
mjesni odbor sastoji od predsjednika i tajnika- 
blagajnika, koje dotični članovi biraju izmedju 
sebe, te obojica vrše sve poslove, koje im povjeri 
središnja uprava »A; s. s.« 

Cl. 5. 

»A. s. savezom« upravlja upravni odbor od 7 
lica, koji i predstavlja »A. s. s.«. Upravu na 3 go¬ 
dine bira glavna skupština većinom glasova pri¬ 
sutnih članova. 

Neprisutni članovi mogu biti zastupani po 
opunomoćenim članovima A. s. s. 

Središnja uprava sastoji od predsjednika, pot¬ 
predsjednika, tajnika i blagajnika. 

Naprama oblastima i trećim osobama društvo 
predstavlja Predsjednik ili njegov zamjenik. 

Cl. 6. 

Svake godine, najkasnije do konca februara 
(veljače) imade se obdržavati glavna skupština, 
čiji dnevni red mora biti članovima uz poziv 
uručen barem 8 dana prije obdržavanja iste. 

Uprava izvješćuje o djelovanju i polaže račun 
o prihodima i rashodima. .. . _ 

Cl. 7. 

Uprava naprama potrebi, saziva kongrese 
A. s. s. Kongresi mogu se obdržavati i van sjedišta 
društvenog, o čemu odlučuje Predsjedništvo A. s, s. 

Mjesto i dnevni red kongresa objavljuje 
Predsjedništvo pismeno ili putem novina. 

Cl. 8. 

A. s. savez jeste stališka (klasna) organizacija 
maloposjednika, te se svi članovi obvezuju, da u 
raspravu ne će uvlačiti nacijonalna, plemenska i 
partajska pitanja, pa ako bi to ipak činili, Pred¬ 
sjedništvo je opunovlašteno, da dotične članove 
isključi iz udruženja. 

Cl. 9. 

Društvo prestaje: 

1. ako li to 2 / ; . članova na redovito sazvanoj 
skupštini zaključi; 

2. ako li društvo raspusti državna vlast. 

Društveni imetak u obim slučajevima imade 

se koristonosno uložiti do osnutka sličnog društva. 

Sa tim imetkom upravlja odbor od 3 lica. koji 
bira društvena skupština, koja je zaključila pre¬ 
stanak društva. 


Poljodjelci! 


Znajte, da bez đubra nema dovoljna i 
dobra priroda. Samo stajsko đubrenje ne 
dostaje, već moramo upotrebljavati i 
umjetna gnojiva. Osim fosfornih i dušič¬ 
nih umj. gnojiva valja rabiti i 

Kaiijske soli 


jer se kalijem povećavaju žetve i jer bez 
kalija nema zrnja. 

Agrikulturno-ketnički ured 

Zagreb, Trg I br. 15 

daje besplatno obavještenja glede upo¬ 
trebe umj, gnojiva i besplatno provađa 
pokušaje (oglede). 

















Tvornica kemijskih 

proizvoda d. d. * Hrastnik 

__ __ _ _ — 

Proizvađa: 

Mineralni superfosfat, Superfosfat iz 
koštanog brašna, te smjesu umjetnih 
gnojiva za pojedine vrsti bilina. 

Sumpornu, solnu i azotnu kiselinu, sumpornu kise¬ 
linu za akumulatore, kristalnu sodu, glauberovu i 
gorku so, natrijevu i kalijevu salitru, lužinu za pranje. 

Željezo oksidne boje 

Komadno vapno. 

Poseban odio za proizvodnju raznih vrsta pisaćih 
crnila, boja za štampilje, modrila za rublje, krema 
za cipele, masti za kožu, parketnog voska, vaze- 
lina, ulja za šivaće strojeve, čistila za kovine. 


ORBISil.ll. 

ZAGREB, Draškovićeva 27. 
Poljoprivredne mašine 

(Zastupstvo poznate svjetske tvornice R. Sack): 
plugovi, sijalice, drljače, kultivatori, »kompletne 
vršeće garniture, iokomobili, motorni plugovi, 
štrcaljke za peronosporu, sumporače, kose, 
brusovi, separatori za mlijeko. 

Gospodarske kemikalije 

Uspuluri.jSolbar, Venetan, Certan, Inertol, Ustin, 
Caporit, itd. Sumpor, modru i zelenu galicu. 

UMJETNA GNOJIVA 

sve vrsti: pojedinačna i u smjesama. 

ELEKTRIČNI MATERI IA L: 

elektromotori, kabeli, 
cijevi za izolaciju i t. d. 

























Do sada je Agrarna Biblioteka objelodanila 
slijedeće knjige: 

1. A . Hribar: K< lonat ili tezaština (Agr. 

odnošaji u Primorju).Din 10’ 

2. Inz. M. Grković: Smernice naše pri¬ 
vredne politike.. i 10 

3. Oskar Ivon-Bilić: Bolesti i mane vina 

te pripravljanje vina (Vinification par 
sulfitage et levurage). » 10' 

4. Ilija Bošnjak: Težačka hemija(Knjiga 

prva: Temelj). n 12 

5. A. Hribar: Dabar i đubrenje . . „ 6’ 

6. Ilija Bošnjak: Trgovačka kemija, 

druga knjiga: Vazduh, voda i vatra „ 10' — 

7. Stanko Ozanić: Razmatranje o ob¬ 
novi vinograda.. 10’ 

8. Prot. Hodjak: Zadrugarstvo . . . „ 15’ — 

9 . Alfons Hribar: Agrarna Reforma . „ 15’— 

10. Alfons Hribar; Savremeni agrarizam „ 4’— 

Narudžbe se imaju slati na: Agrarnu Biblioteku 
Sudnička 9, Zagreb. Knjige se otpremaju prema 
gore naznačenim cijenama uz dodatak iznosa za 
poštarinu i to obično Din 1’—, preporučeno Din 
3*—, a pouzećem Din 4' . 



jeste jedini nezavisni i neparti- 
zanski list u Jugoslaviji. Zastupa 
interese političko-ekonomske ma- 
loposjednika. 

Donaša obilato poljoprivredno, 
poučno štivo, te imade odlične 
domaće i strane suradnike. 

Zbog svoje objektivnosti (ne¬ 
pristranosti) naišao je na sveopće 
priznanje. 

Pojedini brojevi šalju se bes¬ 
platno na ogled. 



Uredništvo i Upravo 

Zagreb, Sudnička ulica 9 























Poljodjelci! 

Začlanjujte se u 

Dpsrno-Seljačhi Savez 

jer ćete putem istoga ponajbolje 

zaštititi vaše interese. 

Tko želi da se začlam, neka 
uredništvu „Meja“, Zagreb, Sud- 
nička 9, pošalje ispunjenu „pri¬ 
stupnicu" 

PRISTUPNICA I 

Potpisani . 

. pristupam 

kao član Agrarno-Seljačkog Saveza, te 

šaljem D:n 20 — za članarinu za god. 192 

dne . 192 

Potpis: 


Adresa: 


SADRŽAJ. 


l)r. Milan Hodža : 

Agrarizam i Slavenstvo ..3 

Alfons Hribar: 

Kongres sveslavenske agrarne omladine . . 15 

Razvoj i djelatnost gospodarskih staliških 

udruženja.. . 20 

Protuagrarna politika naše državb .... 31 

Socijalizam i agrarizam.36 

Agrarno-seljački savez.48 

Agrarna Reforma 

Pod ovim naslovom izašla je kao IX. 
sveska Agrarne Biblioteke (Zagreb, Sud- 
nička 9) veoma poučna knjiga, koju je 
napisao Alfons Hribar, bivši inspektor Mini¬ 
starstva za Agrarnu reformu. U kratko, ali 
jasno, prikazana je Agrarni reforma u 
prošlosti, te najbliži uzorci provačlanja agrarne 
reforme u Jugoslaviji. Ova je knjižica plod 
dugogodišnjeg proučavanja ovog predmeta, 
a njena je vrijednost jošte veča, jer je pisac 
sam sudjelovao pri provađanju agrarnih 
reforma u Jugoslaviji, te je jedan od naj¬ 
istaknutijih zagovoratelja, te donaša stvarni 
prikaz. Pisac je objektivno prikazao i njene 
nedostatke, te stavio konkretne predloge 
zu njeno konačno riješenje. Slijedeći sadržaj 
najbolje preporuča ovu savremenu knjigu: 
Agrarna Reforma kod Izraelićana, kod Grka 
i u rimskoj državi. Feudalno doba. Rusija 
prije revolucije. Socijalizam i ruska revolu¬ 
cija. Život i mentalitet feudalaca. Svjetski 
rat i agrarna reforma u Jugoslaviji, Pristaše 
i protivnici agr. reforme. Komunizam i 
seljačtvo. Zagrebački gospodarski fakulet i 
agrarna reforma. Sekularizacija crkvenih do¬ 
bara. Revizija segregacija. Nacrt agrarnog 
zakona Dr. J. Laloševića. Zagrebačko gospo¬ 
darsko društvo i agrarna reforma. Pogrješke 
pri provedbi agrarne reforme. Definitivno 
riješenje agrarne reforme. Komitski vojvoda 
Trpko M. Jovanović, interesent agr. reforme. 

Cijena knjizi jeste Din 15 — 






















